Ketua Pegawai Eksekutif ZTE Xu Ziyang: Menyemarakkan Pendigitalan, Dikurniai Kecerdasan

SHENZHEN, China, 30 Jun 2021 /PRNewswire/ — ZTE Corporation (0763.HK / 000063.SZ), penyedia bertaraf antarabangsa yang utama bagi penyelesaian telekomunikasi, perusahaan dan teknologi pengguna untuk internet mudah alih, hari ini mengumumkan bahawa Ketua Pegawai Eksekutif syarikat Xu Ziyang telah menyampaikan ucapan dasar yang bertajuk “Menyemarakkan Pendigitalan, Dikurniai Kecerdasan” (“Fuel the Digitalization, Endow with Intelligence”) di upacara perasmian Kongres Dunia Mudah Alih 2021.

Menurut En. Xu Ziyang, aplikasi 5G, dengan penggunaan komersial berskala besar rangkaian 5G, telah memasuki tempoh pembangunan lelaran. Walaupun cabaran seperti pembinaan ekologi dan model perniagaan perlu dihadapi, hala tuju inovasi berubah menjadi lebih jelas secara beransur-ansur. ZTE, disokong dengan amalan selama lebih dua tahun dengan rakan kongsi industri dan ekologi, telah mengusahakan tiga hala tuju inovasi aplikasi utama dan asas pemerkasaan digital.

Ketiga-tiga hala tuju inovasi aplikasi 5G yang disebut di atas meliputi, khususnya, memperkasa individu dengan 5G memperluas sempadan pancaindera dan mencipta kemungkinan tanpa batasan, memperkasa kumpulan sasaran dengan 5G merapatkan jurang digital dan memperkasa industri-industri dengan 5G menggalakkan revolusi perindustrian.

Sementara itu, asas pemerkasaan digital telah meraih kejayaan penting dalam “jalur lebar merata”, “pengkomputeran pervasif”, “penumpuan berbilang dimensi” dan “penjimatan tenaga mesra alam”, mendayakan interaksi yang kukuh pada masa sebenar, aplikasi yang tangkas dan inovatif, kecekapan sumber maksimum dan pembangunan berterusan.

Syarikat ini bersedia membuka keupayaan asas ini kepada semua rakan industri dan ekosistem demi mendepani masa depan yang saling menguntungkan.

Berikut merupakan ucapan asal En. Xu Ziyang seperti di bawah:

Selamat pagi, selamat petang dan selamat malam, tetamu-tetamu kehormat, tuan-tuan dan puan-puan,

Saya amat berbesar hati dapat mengambil bahagian dalam MWC Barcelona 2021 secara maya, yang amat berbeza daripada cara yang biasa kita jalani. Apa yang akan saya kongsikan bersama anda ialah “Menyemarakkan Pendigitalan, Dikurniai Kecerdasan”, yang membawa harapan, bersama-sama rakan-rakan kongsi kami dalam ekosistem ini, demi mencari cara untuk mencapai transformasi digital dan pintar masyarakat manusia dengan terus memperkukuh asas digital.

Seperti yang telahpun diketahui ramai, sudah dua tahun berlalu sejak pelancaran pertama 5G. Setakat ini, lebih 1.1 juta stesen utama 5G beroperasi di seluruh dunia. 5G bukan sahaja membawa pengalaman pengguna yang lebih baik, tetapi memacu transformasi digital dan pintar terhadap vertikal-vertikal. Apa yang dapat kita lihat ialah Tapak Pembuatan Pintar 5G ZTE di Nanjing. Lima stesen utama 5G dihasilkan di sini setiap minit, yang dihantar ke seluruh dunia. Ia juga merupakan contoh yang sangat baik berhubung amalan kami dalam “Pembuatan Pintar Dikuasakan oleh 5G”. Di sini, dengan liputan penuh rangkaian 5G dan pelaksanaan MEC, kami menggunakan 10 aplikasi 5G biasa yang penting bagi merealisasikan pembuatan pintar termasuk AGV berasaskan awan, visi mesin 8K, PLC berasaskan awan, storan pintar, peranti boleh pakai industri, kembar digital dan pemeriksaan di tapak. Anda boleh melihat angka-angka yang agak menggalakkan, tenaga kerja dikurangkan sebanyak 40%, kadar kerosakan menurun sebanyak 20% dan kitaran pengeluaran menurun sebanyak 30%, sementara kecekapan pengeluaran meningkat sebanyak 40%.

Tambahan pula, kami, bersama-sama lebih 90 pengendali dan 500 rakan kongsi di seluruh dunia, telah meneroka aplikasi 5G yang inovatif dalam skop yang luas dan keadaan penggunaan besar-besaran dalam lebih daripada 15 sektor industri dibangunkan dengan hasil yang positif. Kami gembira dapat melihat bahawa perubahan yang dibawa oleh 5G dan banyak teknologi maklumat baharu yang lain berlaku di kilang-kilang Thailand, pelabuhan-pelabuhan Belgium, ladang-ladang Austria serta pembuatan, pengangkutan, grid kuasa dan perlindungan alam sekitar di China.

Biarpun aplikasi 5G masih berada di peringkat awal, kini kita dapat mengenal pasti dengan jelas beberapa hala tuju. Hala tuju pertama yang terlintas di fikiran saya adalah untuk memperluas sempadan pancaindera dan mencipta kemungkinan tanpa batasan untuk individu. Anda tahu, sempadan antara dunia digital dan dunia fizikal semakin beransur-ansur kabur, hasil daripada pengenalan rangkaian baharu dan perkhidmatan awan. Rumah pintar menjadikan kehidupan kita lebih mudah. Dengan memakai set kepala AR/VR, kita dapat menikmati pengalaman imersif pengembaraan, permainan, acara sukan dan konsert daripada keselesaan rumah kita sendiri. Dengan mengendalikan dron, kita dapat meluaskan penglihatan kita. Dengan aplikasi-aplikasi seperti pemanduan berautonomi, visi mesin, perlombongan tanpa pemandu dan robot penyelamat, harta dan nyawa kita dapat dilindungi dengan lebih baik.

Kedua, adalah untuk merapatkan jurang digital, menyasarkan matlamat pembangunan mampan di dunia. Sebagai contoh, Teleperubatan melalui 5G membolehkan doktor dan pakar mendiagnosis pesakit secara jarak jauh, menyediakan sumber perubatan berkualiti tinggi dalam jarak yang dekat. Wartawan dapat berkomunikasi dengan pelanggan secara bersemuka menggunakan teknologi hologram. Pembelajaran jarak jauh menyediakan peluang pendidikan yang sama rata untuk wilayah-wilayah yang berada di tahap pembangunan yang berbeza. 5G FWA membolehkan penyediaan pantas perkhidmatan jalur lebar di sesetengah kawasan dengan infrastruktur yang terbatas. Orang ramai boleh bekerja dengan bebas dari rumah sama berkesan seperti di pejabat. Dengan teknologi Udara-Ke-Darat 5G, penumpang boleh menikmati perkhidmatan dalam-penerbangan sama lancar seperti ketika mereka berada di darat. Seperti yang dapat kita lihat, 5G mengurangkan jarak antara manusia dan mendekatkan hati, lalu menjurus kepada masyarakat yang lebih harmoni.

Di samping itu, selaras dengan revolusi perindustrian moden, kami membangunkan teknologi maklumat untuk mempercepatkan pembangunan sosial. Sebagai contoh, kilang-kilang pintar menonjolkan lonjakan daripada pembuatan tradisional, menurunkan kos di samping meningkatkan kecekapan dan kualiti. Infrastruktur trafik pintar memudahkan emisi karbon rendah dan pengangkutan yang lebih berkesan. 5G membantu membina grid pintar yang andal, selamat, menjimatkan, cekap dan mesra alam dengan melaksanakan sambungan ekstensif dengan kependaman rendah serta kos rendah, yang akhirnya dapat mengurangkan emisi karbon. Dengan 5G, pengurusan pintar menjadi kenyataan dalam pertanian. 5G juga dapat menambah baik persekitaran kehidupan kita dengan kualiti air dan udara yang lebih tinggi, yang menggalakkan pembangunan berterusan.

Aplikasi inovatif yang kita miliki hari ini pastinya perlu dibangunkan selanjutnya dengan meneroka ekonomi skala dan model perniagaan. Walau bagaimanapun, satu keperluan sama yang harus dan perlu dikenal pasti, ialah platform pendayaan digital.

Seperti yang telahpun disedari ramai, “dipacu data” tidak syak lagi merupakan kunci transformasi digital untuk ratusan ribu vertikal. Hasilnya, tumpuan-pengkomputeran berkembang menjadi tumpuan-data. Dengan pemahaman ini, Asas Digital (Digital Foundation), yang memainkan peranan penting, akan ditingkatkan secara berterusan dari segi “jalur lebar merata”, “pengkomputeran pervasif” dan “penumpuan berbilang dimensi”. Di samping itu, pasaran baharu akan diperluas dan kemampanan perniagaan akan dijamin.

Kami percaya bahawa keupayaan rangkaian yang ditingkatkan dapat memajukannya dalam tiga aspek: lebar jalur, ketangkasan dan penjadualan.

Dari segi peluasan lebar jalur, apa yang wajar disebutkan ialah peningkatan paut naik 5G dan akses optik gigabit untuk jalur lebar berwayar.

Bagi ketangkasan rangkaian pula, SRv6 menjadikan rangkaian IP lebih fleksibel dan boleh diatur cara. Keupayaan VPN berasaskan FlexE dan penghirisan keras dapat memenuhi kehendak terhadap kependaman rendah, getaran rendah, keandalan ultra dan pengasingan selamat. Rangkaian optik membawa rangkaian jejaring ke tahap evolusi seterusnya, yang meningkatkan kapasiti, menurunkan kependaman dan meningkatkan lebihan. Teras natif-awan menyokong penggunaan dan operasi dengan cara yang lebih fleksibel, tangkas dan elastik.

Kita boleh menggunakan penjadualan sumber, pemisahan kawalan/pemajuan, pengaturan penghirisan hujung-ke-hujung automatik, penyediaan automatik dalam beberapa minit dan operasi penghirisan fleksibel bagi meningkatkan kecekapan operasi.

Data melonjak dari segi jumlah dan variasi dalam era AIoT. Sementara itu, pemprosesan data menjadi lebih rumit dengan pengenalan AI, umpamanya, algoritma pembelajaran mendalam. Kapasiti pengkomputeran terpusat tidak lagi cemerlang dari segi keselamatan dan kecekapan. Sebaliknya, sinergi awan-pinggir-terminal telah dianggap sebagai penyelesaian penuh terhadap masalah ini. Dengan perbezaan kapasiti yang dapat dikenal pasti antara awan, pinggir dan terminal serta pengoptimuman canggih pada perisian, perkakasan dan cipset, penumpuan hiper peka beban menjadi kunci terhadap infrastruktur yang menjamin kebolehskalaan, ketangkasan dan lelaran yang pantas.

Hal ini sebenarnya membawa saya untuk menyebut beberapa perkataan yang penting: penumpuan awan-rangkaian, penumpuan perisian-perkakasan, penumpuan AI dan juga keselamatan intrinsik.

Pertama sekali, kami benar-benar memerlukan awan atas permintaan dan sinergi awan-rangkaian agar dapat menyesuaikan kepelbagaian. Amalan yang kami laksanakan tahun lalu, iaitu “Penyelesaian Awan dan Rangkaian Jitu”, benar-benar menunjukkan kuasa contoh yang baik dalam menyediakan perkhidmatan kepada perusahaan vertikal dan mempercepatkan transformasi digital.

Di samping itu, penumpuan perisian-perkakasan memperkaya set kemahiran kami untuk mengejar sifat perniagaan dan kecekapan kos. Perisian digunakan untuk perkhidmatan mikro natif awan dan komponen; dan dalam masa yang sama, perkakasan menginginkan prestasi yang terbaik. Kita dapat memecah batasannya yang sukar dengan melaksanakan pengoptimuman bersama dan global yang dikhususkan untuk senario tertentu. Sebagai contoh, kita akan dapat melihat lebih banyak pilihan pemecut sejagat dan lebih banyak inovasi cipset.

Menyebut tentang AI, ia berkenaan dengan memanfaatkan sepenuhnya nilai data. Data raya dan penumpuan AI berasaskan model latihan menyokong penyelarasan sistem dan nod silang-domain, memudahkan pengaturan daripada pusat data hinggalah antara muka radio dan membolehkan operasi dan penyelenggaraan yang lebih cekap.

Akhir sekali, keselamatan intrinsik bertindak sebagai sistem imun deriaan kendiri, adaptif kendiri dan berkembang sendiri untuk rangkaian. Dibina semasa pembinaan rangkaian, ia menawarkan pelbagai fungsi keselamatan dan dapat berkembang secara automatik semasa operasi rangkaian, seterusnya menjamin keselamatan, perkhidmatan dan data dengan tekal.

Menurut GSMA, industri komunikasi mudah alih kini bertanggungjawab untuk sekitar 0.4% emisi karbon di seluruh dunia. Menjadi matlamat bersama industri ini untuk mengurangkan emisi karbon. Bagi membina rangkaian mesra alam dengan penggunaan kuasa yang lebih rendah, ZTE menganjurkan untuk mengambil langkah-langkah yang betul dalam seluruh kitaran hayat rangkaian.

Khususnya, pengeluaran dan pembuatan yang lebih cekap serta pintar dapat direalisasikan dengan penggunaan kuasa yang lebih rendah melalui Internet Industri 5G, MEC dan AI. Bagi inovasi di stesen utama, kami dapat memperbaiki reka bentuk cipset, penguat kuasa dan integrasi sistem demi kecekapan kuasa yang lebih tinggi. Semasa pembinaan rangkaian, emisi karbon dapat dikurangkan dengan menggunakan tenaga bersih dan bekalan kuasa sandaran yang amat cekap untuk stesen utama dan teknologi pelesapan haba untuk pusat data, seperti reka bentuk modul pratetap dan teknologi penyejukan cecair. Dalam operasi rangkaian, penyelesaian seperti PowerPilot dapat digunakan untuk penjadualan trafik berasaskan algoritma yang pintar, seraya dapat menurunkan penggunaan kuasa dan dalam masa yang sama memastikan pengalaman pengguna yang baik

Dengan langkah-langkah berkenaan dalam seluruh kitaran hayat rangkaian, kami dapat membantu pengendali membina rangkaian mesra alam dengan lebih berkesan.

Walaupun 5G telah digunakan secara komersial sejak lebih dua tahun, ia masih berada di peringkat awal. Bagi menjamin kejayaan komersialnya, kita juga harus bekerjasama untuk berinovasi dalam pembangunan ekosistem dan model perniagaan. Komited terhadap pembangunan industri dan ekosistem, ZTE telah mendapat pengalaman yang luas dalam teknologi teras, produk dan penyelesaian E2E DICT, komponen awan dan inovasi 5G. Kami bersedia untuk membuka keupayaan asas ini kepada semua rakan industri dan ekosistem. Saya teruja untuk melihat ke mana hala tuju trend ini. Ayuh kita bekerjasama demi mendepani masa depan yang saling menguntungkan.

Margaret Ma  ZTE Corporation  Tel: +86 755 26775189  Emel: ma.gaili@zte.com.cn

Keywords:  Computer Networks Computer/Electronics Internet Technology Telecommunications Telecommunications Carriers and Services Telecommunications Equipment Trade show news


Reviu Eksklusif (Bah 2): honor 7X, Prestasi Kamera & Benchmark

Jika sebelum ini eRing telah berkongsi dengan pembaca di luar sana tentang spesifikasi dan juga reka bentuk luaran honor 7X, ruangan ini pula akan memaparkan prestasi kamera dan juga benchmark peranti kelas pertengahan ini.

Baca juga: Bah. 1: honor 7X, Model Pertama honor Tampil Dengan Paparan 18:9

Berdasarkan kepada beberapa ujian yang telah dijalankan, eRing merasakan bahawa honor 7X sememangnya boleh dianggap antara peranti kelas pertengahan yang sangat berbaloi untuk anda miliki, terutamanya untuk aspek penggambaran dan juga multimedia.

honor 7X masih mengekalkan sokongan konfigurasi sistem dwi kamera yang sama seperti peranti honor dengan sokongan dwi kamera yang lain. Kamera utama yang beresolusi 16 Megapiksel ini merupakan lensa RGB, manakala kamera keduanya yang beresolusi 2 Megapiksel ini pula merupakan lensa monokrom yang akan digunakan bagi mendapatkan kontras dan juga kesan bokeh yang terbaik. Apa yang lebih menariknya, ia turut disediakan dengan pelbagai sokongan mod penggambaran untuk anda gunakan.

Mod ini membolehkan anda mengambil gambar dengan efek bokeh (latar belakang dikaburkan) dan ia boleh dilaraskan secara manual antara 0.95 (efek kabur paling tinggi) sehingga 16 (efek kabur paling rendah).

Dengan mengaktifkan mod Potret, anda boleh mendapatkan hasil gambar dengan sentuhan efek bokeh dan juga beautification. Ini bermakna hasil gambar potret yang diambil akan kelihatan mirip seperti menggunakan kamera DSLR. Untuk menggunakan mod ini, subjek perlu berada antara 0.5 hingga 2 meter dari kamera.

Apabila mod ini diaktifkan, ia bukan setakat mengambil gambar statik, tetapi anda juga sebenarnya boleh melihat klip video pendek berdurasi lebih kurang 3 saat dengan menyentuh ikon yang dipaparkan pada skrin.

Sememangnya honor 7X boleh dianggap sangat baik untuk aspek penggambaran kerana ia dilengkapi dengan 15 sokongan mod kamera yang berbeza. Antara mod kamera yang disokong termasuklah Pro photo, Pro video, Light painting, Time-lapse, Slow-mo, Good food dan banyak lagi.


Left to Survive Tiba di AppGallery dengan Promosi Besar-besaran Susulan Perkongsian Huawei

SHENZHEN, China, 21 Jun 2021 /PRNewswire/ — Huawei bekerjasama dengan penerbit permainan Rusia terunggul MY.GAMES dan Whalekit Studio untuk membawa permainan menembak zombi mereka Left to Survive ke AppGallery. Dalam menggabungkan permainan tersebut, AppGallery memberi sokongan teknikal yang ekstensif untuk mengintegrasikan Huawei Mobile Services (HMS) Core dalam permainan dan memanfaatkan sumber pemasarannya untuk promosi pelancaran.

Left to Survive ialah ujian unggul bagi kemahiran reaksi pemain, menawarkan pemain dengan berjam-jam corak pemainan menarik yang digabung jalin dengan mekanik strategik mendalam dan penyesuaian dalam pelbagai mod permainan.

MY.GAMES turut menawarkan pemain Huawei dengan promosi eksklusif dan pakej hadiah bernilai US$ 25 yang mengandungi mata wang dan penggalak dalam-permainan. Mulai 15 Jun, pemain AppGallery boleh menebus hadiah dalam-permainan selepas pemasangan dan menikmati diskaun daripada pembelian dalam-aplikasi (IAP) tertentu bagi memperoleh kelebihan yang tidak ternilai berbanding pesaing mereka.

“MY.GAMES teruja untuk menyertai AppGallery. Kami yakin bahawa Left to Survive akan dapat menarik minat pengguna AppGallery dari seluruh dunia melalui corak permainan pantasnya yang menarik,” kata Vasiliy Meshkoy, Penerbit Utama di Whalekit. “Kami berharap agar hubungan antara kedua-dua syarikat dapat melangkaui Left to Survive dan kami akan dapat membawa lebih banyak judul permainan untuk menyertai platform ini.”

Huawei memperkasa MY.GAMES untuk merancakkan pengalaman corak permainan

Sebagai salah satu pasaran aplikasi global yang berkembang paling pantas, AppGallery komited terhadap kejayaan semua rakan kongsinya. Kedua-dua pasukan bekerjasama erat untuk mengintegrasikan HUAWEI IAP Kit dan HUAWEI Ads Kit daripada HMS Core, keanekaan keupayaan peranti terbuka dan awan yang dibangunkan oleh Huawei.

IAP Kit melancarkan pengalaman pembayaran dalam-aplikasi yang selamat, membolehkan pemain Huawei meningkatkan pengalaman corak permainan mereka dengan ketenangan minda yang wajar diterima. Begitu juga dengan Ads Kit yang memperkasa MY.GAMES untuk menyampaikan promosi kepada pemain mereka, meluaskan lingkungan mereka kepada kandungan lain tanpa mengganggu pengalaman permainan mereka.

Promosi serantau terperinci Left to Survive:

a. 1x pakej hadiah eksklusif bernilai US$ 25 yang mengandungi 100 emas dan 50 penggalak

Antara 17 Jun dan 1 Julai, pemain AppGallery di wilayah-wilayah berikut juga akan berpeluang menikmati:

a. 1x 2€ kupon untuk sebarang pembelian dalam-aplikasi melebihi 4€b. 1x 4€ kupon untuk pembelian Battle Pass

a. 1x ₽80 kupon untuk sebarang pembelian dalam-aplikasi melebihi ₽89  b. 2x ₽150 kupon untuk sebarang pembelian dalam-aplikasi melebihi ₽219  c. 2x ₽190 kupon untuk sebarang pembelian dalam-aplikasi melebihi ₽370  d. 1x ₽417 kupon untuk pembelian Battle Pass  e. 1x ₽680 kupon untuk pembelian Battle Pass Plus

Dengan AppGallery, visi kami adalah untuk menghasilkan platform pengedaran aplikasi bersifat terbuka dan inovatif yang boleh diakses oleh pengguna dan dalam masa yang sama melindungi privasi dan keselamatan pengguna dengan ketat. Sebagai salah satu daripada tiga pasaran aplikasi terunggul di seluruh dunia, AppGallery menawarkan pelbagai jenis Aplikasi global dan tempatan dalam 18 kategori dan disediakan di lebih daripada 170 negara dan wilayah dengan lebih 540 juta pengguna aktif bulanan di seluruh dunia.

Keywords:  Computer/Electronics Entertainment Mobile Entertainment Telecommunications


Samsung Galaxy S8 Active Menampakkan Rupa

Semakin hari semakin nipis telefon dibina, begitu juga risiko untuk mengalami kerosakan apabila terjatuh juga tinggi. Samsung Galaxy S8 yang memiliki skrin lengkung memang bergaya dipadankan tetapi perlu diingatkan skrin yang lengkung itu juga mudah retak bahkan pecah apabila ia terhentak kuat.

Jadi apa yang sesuai buat anda yang tidak berhati-hati dan tidak suka menggunakan sarung pelindung, Samsung Galaxy S8 Active adalah jawapannya. Kehadiran skrin rata masih lagi mengekalkan nisbah 18:9 seperti model asal, kerangka daripada gelas pula telah ditukar kepada getah, dimana getah adalah bahan yang sangat baik menyerap hentakan.

Selain itu, di setiap empat penjuru peranti dilindungi dengan getah tambahan supaya dapat menangani keretakan skrin apabila terjatuh. Sementara, perkakasan dalaman menerima sedikit perubahan iaitu pada kapasiti bateri, ia kini menyalurkan kuasa 4,000mAh dan tidak dinafikan ketebalan peranti juga meningkat satu setengah kali ganda.

Spesifikasi lain juga dikatakan tidak berubah selain mendapat sistem operasi Android Nougat terus dari kotak. Walaubagaimanapun, di Malaysia versi-versi Active tidak pernah dijual (kecuali S4 Active dan Galaxy Tab Active), tetapi di masa mendatang tidak mustahil akan berlaku.


HTC U Ultra & U Play Dijual Bermula Mac Ini Pada Harga RM2,999 & RM1,899

Pembukaan tahun 2017 ini telah memperlihatkan kemunculan siri terbaru daripada HTC U dengan pengenalan dua buah model yang telah mendapat perhatian ramai iaitu HTC U Ultra dan juga U Play.

Dengan gabungan rekaan baru kerangka logam dan juga kaca pada panel belakangnya, kedua-dua model ini turut dilengkapi dengan teknologi pintar yang mampu menyerlahkan personaliti setiap penggunanya melalui sokongan sistem revolusi terbaru HTC yang dikenali sebagai HTC Sense Companion.

HTC yang sememangnya terkenal dengan keupayaannya dalam menampilkan rekaan premium yang berkualiti ini nampaknya sekali lagi telah memperkenalkan permukaan kaca 3D dengan pantulan cahaya yang kelihatan sangat unik dan menarik. Sebagai tambahan, HTC U Ultra telah menampilkan satu kelainan berbanding model keluarannya sebelum ini dengan sokongan skrin kedua yang sentiasa aktif pada bahagian atas paparan skrinnya yang berukuran 5.7 inci. Ini bermakna anda bukan sahaja akan sentiasa peka dengan penerimaan notifikasi penting, bahkan boleh mengakses aplikasi dengan lebih mudah dan pantas.

HTC U Ultra akan ditawarkan dalam tiga warna iaitu Brilliant Black, Cosmetic Pink dan juga Sapphire Blue yang dijual pada harga RM2,999. Manakala HTC U Play yang dijual pada harga RM1,899 pula boleh dimiliki dalam dua warna pilihan iaitu Black Oil dan Iceberg White. Bagi anda yang berminat untuk memilikinya, HTC U Ultra boleh didapati melalui pengedar sah tempatan mulai awal Mac 2017 dan HTC U Play pula tersedia di pasaran pada penghujung bulan yang sama.


11Street Membuka Pra-Tempahan iPhone 7 & iPhone 7 Plus Di Malaysia

Peranti pintar terbaru daripada Apple, iPhone 7 dan juga iPhone 7 Plus baru sahaja dilancarkan pada minggu lepas. Namun seperti biasa, Malaysia tiada dalam senarai jualan golombang pertama atau kedua, tetapi usah risau kerana terdapat alternatif lain bagi anda yang ingin menjadi pemilik iPhone 7 terawal di Malaysia.

Selain Lazada, 11street juga mula membuka pra-tempahan untuk iPhone 7 dan iPhone 7 Plus. Orang ramai boleh membuat tempahan dan penghantaran akan dibuat bermula 21 September 2016.

Tiga variasi ditawarkan bermula dengan memori berkapasiti 32GB, 128GB dan juga 256GB. Harga iPhone 7 bermula RM 3,259 sehingga RM 3,750, manakala iPhone 7 Plus pula berharga RM 4,979 sehingga RM 6,479. Seperti biasa, ini adalah harga untuk jualan set import, dan harga jualan tempatan dijangka akan lebih murah berbanding dengannya.


Model Peranti HONOR apakah Yang Muncul Di TENAA? Adakah HONOR X10 Pro?

Ada sesuatu maklumat menarik mengenai peranti  yang muncul di TENAA yang menggunakan nombor model BMH-TN20 dan BMH-AN20 yang dikatakan milik HONOR.

Menurut maklumat tersebut, ia dikhabarkan bakal disertakan dengn 2.58GHz yang mana tampil dengan Cortex-A76 coer di dalam Kirin 985. Ia turut hadir dengan RAM 6GB dan 8GB dan storan sebesar sehingga 256GB.

Belum diketahui lagi, maklumat ini adalah model ape, namun berkemungkinan ia adalah HONOR X10 Pro? Sama-sama kita nantikan bagi mengethaui maklumat yang lebih terperincin.


Miliki HUAWEI P30 128GB Secara Percuma Menerusi Pelan Pascabayar Celcom Mobile

HUAWEI Siri P30 sudah rasmi dan bakal tersedia pada 6 April ini. Justeru Celcom tidak mahu ketinggalan dalam memberikan tawaran terbaik menerusi kempen rangkaian Celcom.

Menariknya pelanggan Celcom boleh mendapatkan HUAWEI P30 128GB secara percuma menerusi pelan pasca bayaran Celcom Mobile Platinum Plus dan 1 pelan tambahan. Pelanggan juga boleh mendapatkan P30 128GB pada harga RM70 sebulan menerusi pelan ansuran 24 bulan yang dikenali sebagai EasyPhone.

Pada masa yang sama, Celcom memberikan tawaran bagi model tambahan iaitu P30 Pro (256GB) dan P30 Pro (512GB). Bagi model P30 dan P30 Pro(256GB) ia akan ditawarkan dalam warna hitam, Aurora dan Breathing Crystal. Namun, P30 Pro (512GB) hanya boleh didapati dalam warna Aurora.

Siri P30 seperti yang diberitahu akan tersedia pada 6 April dan pelanggan boleh membeli di mana-mana Celcom Online Store, cawangan Celcom Bluecube dan Celcom Certified Partner di seluruh nengara.

Menariknya, anda bukan hanya menerima peranti itu sahaja. Pelanggan Celcom turut menerima sarung telefon pengecas tanpa wayar secara PERCUMA bernilai RM268 apabila mereka membeli Huawei P30 128GB. Dalam pada itu, pembeli P30 Pro 256GB dan 512GB pula akan menerima Casing Snorkeling Waterproof PERCUMA bernilai RM428, sementara stok masih ada.

Lebih mengujakan, pelanggan terawal yang membeli HUAWEI P30 dan P30 Pro dari bluecube Celcom di Taman Molek dan Sunway Iconic pada 6 April nanti berpeluang menerima Backup Storage 1TB HUAWEI bernilai RM599 dan HUAWEI Bluetooth Headset AM61 bernilai RM205.

Keterujaan memilik peranti HUAWEI siri P30 ini disebabkan oleh spesifikasi yang menakjubkan khususnya dalam fotografi yang mana bertepatan dengan slogan ‘Rewriting the Rules of Photography’. Peranti ini menampilkan kamera SuperSensing 40MP Leica Triple (40MP utama + 16MP lebar sudut + 8MP telephoto) dengan AIS dan OIS untuk P30.

Manakala bagi P30 Pro disertakan dengan SuperSensing 40MP Leica-made quad camera system, (20MP ultra wide + 40MP wide angle + 8MP 5x telephoto + ToF). Apa yang pasti, kedua-dua peranti ini disertakan dengan kamera swafoto 32MP dengan AI HDR+.

Bagi mendapatkan maklumat lanjut, anda boleh melayari laman sesawang Celcom.


Google Tawarkan Inovasi Terbaru Dalam Pengiklanan Video Pada Aplikasi

Bagi peminat tegar permainan video pada telefon pintar pasti sudah terbiasa menonton klip video iklan untuk mendapatkan koin atau nyawa tambahan kepada karakter anda. Klip video tersebut merupakan ciri pengiklanan dari AdMobs Google untuk pencipta permainan video.

Usaha Google semakin rancak dalam memperkenalkan video iklan dalam aplikasi yang dikenali sebagai ‘rewarded ads’. Google juga memperkenalkan rangkaian pengguna yang sama kepada Universal App Campaign (UAC) untuk memudahkan pencipta permainan video untuk mencari kumpulan pasaran yang mempunyai minat yang sama dengan pemainan sedia ada.

Terbaru, Google bakal memperkenalkan dua bentuk ‘rewarded ads’ iaitu ‘playable ads’ dan ‘multiple-option video ads’. Melalui pendekatan ini, pengeluar bukan sahaja boleh mengaut keuntungan melalui permainan tersebut, malah juga dapat memastikan para pemain tidak merasa terganggu dengan iklan tersebut.

Sekiranya anda merupakan individu yang terlibat di dalam industri ini, kehadiran fungsi terbaru ini pastinya berita baik.


Pra-Tempahan Black Shark Kini Dibuka! Harga Bermula RM1,599!

Jenama di bawah Xiaomi yang lebih tumpu pada peranti pintar gaming, iaitu Black Shark kini sudah membuka pra-tempahan di pasaran Malaysia secara rasmi melalui DirectD.

Peranti ini terkenal dengan prestasi permainan yang mengagumkan dengan tawaran spesifikasi menarik, antaranya skrin 5.99 inci HD+, cip pemproses Snapdragon 845, RAM sebesar 8GB dan ROM sebesar 128GB, serta sokongan teknologi penyejukan berasaskan cecair dan kapasiti bateri sebesar 4,000mAh yang hadir bersama sokongan pengecasan pantas.

Walaupun ia dikatakan sebagai peranti pintar gaming, tetapi kuasa penggambarannya masih tidak boleh dipandang rendah. Kamera utama dibekal dengan dwi-lensa 12MP + 20MP, manakala kamera hadapan beresolusi 20MP.

Tawaran harga bermula dari RM1,599 bagi versi 6GB RAM + 64GB ROM, sementara untuk versi 8GB RAM + 128GB ROM dijual pada harga RM1,799. Setiap pembelian Black Shark hadir sekali dengan jaminan rasmi selama satu tahun oleh pengedar sah Black Shark.

Bagi yang berminat boleh membuat pra-tempahan di laman DirectD.


HONOR Umum Kolaborasi HONOR Dan Permainan Perfect World, Beri Pengalaman Gaming Terbaik Kepada Pemain

Jenama telefon pintar terkenal, HONOR Malaysia hari ini mengumumkan kerjasama dengan game yang terkenal Perfect World Mobile (Malaysia & Singapore server) dalam memberikan pengalaman terbaik kepada pemain.

Kerjasama ini akan memperlihatkan hadiah eksklusif dan promosi akan diberikan kepada pemain yang akan diumumkan nanti. Kerjasama ini adalah bersempena dengan ulang tahun ke-5 HONOR. Ini merupakan sebahagian tanda apresiasi kepada sokongan peminat.

Buat masa ini, game ini belum lagi dilancarkan di Malaysia namun pra-tempahan Perfect World SG MY sudah boleh dilakukan. Belum ada lagi tarikh rasmi diumumkan, namun ia dijangkakan tidak lama lagi.

Bagi mendapatkan maklumat lanjut, anda bolehlah melayari laman sesawang rasmi HONOR, Facebook rasmi HONOR atau Facebook Perfect World SG MY.


Razer Phone 2 Kini Rasmi, Hadir Dengan Kemampuan Kalis Air IP67

Razer hari ini secara rasminya telah melancarkan telefon pintar gaming generasi kedua keluaran mereka iaitu Razer Phone 2 yang mana memfokuskan kepada pengguna yang lebih kepada permainan video.

Bercakap mengenai rekaan telefon pintar ini, ia hadir dengan panel belakang yang diperbuat daripada kaca serta kebuk penyejukan wasap gergasi di dalam tubuh. Pembesar suara pada bahagian hadapan turut dikekalkan sama seperti model sebelumnya.

Razer Phone 2 dilihat hadir dengan paparan bersaiz 5.7” IPS LCD QHD HDR 120Hz dan dijana oleh pemprosesan Snapdragon 845 yang menjadi tunjang kepada telefon pintar ini. Melengkapinya adalah memori 8GB RAM bersama storan dalaman 128GB dan bateri berkapasiti 4000 mAh dengan sokongan pengecasan pantas QuickCharge 4+.

Bagi segi penggambaran pula, Razer Phone 2 hadir dengan kamera utama dwi lensa 12MP + 2MP dengan mengekalkan fungsi zoom optikal 2X yang mana kedudukannya kini diubah pada bahagian tengah di belakang telefon.Untuk kamera swafotonya pula, ia hadir dengan kamera hadapan sebesar 8 Megapiksel di samping penawaran pelbagai fungsi menarik seperti mod potret, kecantikan dan juga peningkatan kualiti gambar dalam keadaan kurang pengcahayaan (gelap).

Razer Phone 2 kini dilengkapi dengan kemampuan kalis air IP67 dan pengecasan tanpa wayar. Lebih istimewanya lagi, pengecasan untuk Razer Phone 2 hadir dengan sokongan pencahayaan LED Razer Chroma pada logo di panel belakangnya. Antara penambahbaikan lain yang dilakukan adalah skrin telefon ini dikatakan dua kali lebih terang berbanding model sebelumnya.Razer Phone 2 ditawarkan dalam dua versi berbeza yang cukup gah iaitu panel belakang berkilat dan panel belakang versi satin dengan rekaan warna hitam pusam. Harga jualan bagi telefon pintar ini pula adalah $799 (kira -kira RM3,322) seunit.


Samsung Galaxy Tab A Berharga RM1,199 – Hadir Dengan Paparan 8”, Bateri 5,000mAh

Samsung Malaysia hari ini mengemas kini barisan tablet mereka dengan memperkenalkan Samsung Galaxy Tab A yang terbaru. Tablet ini dilengkapi skrin bersaiz 8 inci dengan paparan TFT 1280 x 800 WXGA. Ia juga didatangkan dengan kerangka logam sama ada berwarna hitam, perak, atau emas.

Dikuasakan oleh pemproses Qualcomm MSM8917 berkelajuan 1.4Ghz, ia membawakan memori RAM 2GB dan storan sebanyak 16GB dimana turut menyokong slot kad microSD. Kamera pula dibekalkan dengan sensor 8 Megapiksel AF di bahagian depan dan 5 Megapiksel di sebelah depan.

Dengan menggunakan bateri sebesar 5,000mAh, tablet ini juga menyokong rangkaian 4G LTE Cat.4 (sehingga 150Mbps) serta sambungan USB Type-C dan bicu audio 3.5mm.

Kepada anda yang ingin berkongsi tablet ini bersama anak kecil, Samsung Galaxy Tab A menyediakan 9 aplikasi percuma untuk dinikmati seperti LEGO Jurassic World, LEGO Batman: DC Super Heroes, LEGO Harry Potter: Year 1-4, Brio World, My Little Garage, Pettson’s Inventions 3, Toca Hair Saloon 3, Toca Life: School, dan Toca Life: Farm.

Samsung Galaxy Tab A kini boleh didapati di semua Samsung Experience Store seluruh negara pada harga RM1,199 seunit.


OPPO Mencatat Jualan 100,000 Peranti Dalam Masa 2 Bulan Sahaja!

OPPO kini menjadi jenama yang terkuat dalam pasaran smartphone mid-range (RM900 – RM1200) dengan memegang 50% jualan di pasaran dalam tempoh dua bulan sahaja. Peranti Pakar Selfie, F1s menjadi sebab utama catatan tersebut berjaya dilakukan dengan jumlah jualan yang sangat memberangsangkan.

Menurut kajian firma berkecuali, Sino-MR, jualan F1 Plus di Malaysia adalah yang terbaik dicatatkan sepanjang suku kedua dan ketiga tahun ini.

OPPO bukan sahaja berjaya membuktikan jualannya di dalam pasaran tempatan, malah ia juga menjadi jenama yang aktif di kawasan Asia Tenggara. Lebih 28 juta unit smartphone OPPO berjaya dijual sepanjang suku kedua tahun ini, meletakkan OPPO buat julung kalinya di tangga kedua dalam pasaran Asia Tenggara.

Kalau kita tengokkan perkembangan OPPO ini bukanlah sesuatu yang ajaib. Kami sendiri melihat OPPO sebagai salah satu syarikat yang gigih melakukan promosi dan kempen. Tidak hairanlah jika jenama mereka semakin berkembang dan ditambah pula dengan kualiti smartphone mereka yang baik.


Pandang Pertama: honor Play, Peranti Gaming Pertama Dengan Teknologi GPU Turbo

Sebelum pelancaran rasmi pada 7 Ogos 2018 nanti, kita sekilas pandang dahulu peranti pertama yang memfokuskan pada permainan mudah alih dengan teknologi GPU Turbo ini, dipersilakan honor Play.

Menurut Huawei, teknologi GPU Turbo tidak dapat dinafikan prestasi dari keseluruhannya kerana ia mampu mengoptimasikan kelancaran peranti semasa bermain permainan berat. Sekarang biar kami tunjuk sedikit reka bentuk luaran peranti ini dahulu.

Reka bentuk honor Play boleh dikatakan agak moden, tidak seperti peranti gaming tersedia di pasaran yang lebih hardcore, mungkin disebabkan warna Ultra Violet. Skrin berukuran 6.3 inci FHD+ dengan bezel nipis ini sesuai semasa bermain permainan.

honor Play dijana dengan cip pemproses Kirin 970 dengan teknologi GPU Turbo, masih kekal antaramuka EMUI dan beroperasi di bawah Android Oreo terbaru. Di bahagian atas skrin terletak kamera swafoto 16MP.

Dwi kamera 16MP + 2MP menegak seperti iPhone X tersedia di sini, di bawah kamera selain LED flash jelas nampak juga perkataan “AI CAMERA” yang menjadi keperluan asas pada spesifikasi kamera masa kini.

Pengimbas cap jari juga berada di sini bahagian tengah.

Sisi kiri terdapat satu slot SIM jenis hybrid, menyokong dwi Nano SIM atau Nano SIM + microSD. Sebelah sisi kanan pula seperti biasa terletak butang laras suara dan butang kuasa.

Bagi sambungan pula, honor Play menyediakan port USB Type-C untuk kerja pengecasan dan penghantaran data, 3.5mm jack audio dan speaker turut disediakan.

Berakhir di sini untuk reka bentuk honor Play, untuk spesifikasi dan reviu penuh kita tunggu pelancaran rasmi pada 7 Ogos ini.


Daftar Sekarang Bagi Percubaan Beta ‘Black Desert’ Versi PS4 – Bakal Bermula Pada 9 Ogos

Pengemar Playstation 4 pastinya cakna mengenai permainan MMORPG Black Desert yang bakal 22 Ogos 2019. Anda juga sudah boleh melakukan pra-tempahan walaupun permainan ini masih belum tersenarai dalam PSN Store di Malaysia.

Apa yang menariknya adalah anda boleh menyertai sesi percubaan beta yang mana ia boleh dilakukan dari 9 hingga 13 Ogos.

Justeru, pemain yang ingin mendaftar percubaan beta ini, boleh terus ke laman sesawang Black Desert.

Disebabkan ia masih belum tersedia bagi rantau Malaysia, anda boleh mengisi ruangan rantau tersebut dengan rantau ‘lain’.

Lebih mengujakan apabila Pearl Abyss menyatakan bahawa pemain tidak perlu untuk melanggan Playstation Plus. Menariknya, anda boleh mendapatkan ganjaran seperti haiwan peliharaan di dalam permainan ini Sky Hawk setelah ia rasmi dilancarkan.

Sebelum ini, permainan ini telah dihadirkan dalam versi Xbox One dan PC. Jadi versi PS4 ini pastinya akan mewujudkan keterujaan kepada peminat game ini.


Nokia 7 Plus Dan Nokia 1 – Model Terbaru Nokia Tembusi Pasaran Malaysia!

HMD Global hari ini telah memperkenalkan Nokia 7 Plus dan juga Nokia 1 secara rasmi untuk pasaran Malaysia. Ditawarkan pada harga RM1,699 untuk Nokia 7 Plus, Nokia 1 pula berharga RM339. Kedua-dua peranti ini boleh dibeli bermula 13 April 2018 (Nokia 1) dan 20 April 2018 (Nokia 7 Plus).

Pelanggan turut diberikan hadiah percuma berupa sarung Xpress-on untuk setiap pembelian Nokia 1 yang berwarna Warm Red atau Dark Blue, sementara pembelian Nokia 7 Plus dengan pilihan warna Black/Copper atau White/Copper akan menerima kotak hadiah bernilai RM300 yang mengandungi tripod Bluetooth, lensa ‘fish eye’, lensar sudut lebar, dan lensa makro.

Hadiah yang ditawarkan bergantung kepada stok yang ada. Jadi siapa cepat, dia dapat. Bagaimanapun, penambahan sarung Xpress-on dengan warna lain boleh dibeli secara berasingan dengan tanda harga RM39.90.

Nokia 7 Plus adalah telefon pintar kelas-pertengahan dengan nisbah skrin 18:9 juga yang pertama menggunakan cip pemproses Snapdragon 660 dan diserikan bersama RAM 4GB serta storan 64GB. Ia hadir bersama paparan IPS LCD 6-inci HD penuh+ dengan tahap keterangan mencecah 500nits.

Kerangka badan peranti ini diperbuat daripada bahan berasaskan logam, malah dengan 6 lapisan warna ia tampak seperti peranti yang menggunakan panel gelas. Jadi, dengan kemasan yang dihasilkan peranti ini sangat selesa dipegang disamping jalur antena juga tidak kelihatan.

Pada bahagian penggambaran, peranti ini menggabungkan dua lensa kamera iaitu 12 MP dengan aperture f/1.75 dan 12 MP telefoto 2x zum bersama aperture f/2.6. Kamera depan pula, 5 Megapiksel lensa sudut-lebar dibantu aperture f/2.0. Kesemua sensor kamera menggunakan jenama Zeiss.

Sebuah lagi model kelas rendah yang diperkenalkan dalam pelancaran ini adalah Nokia 1 yang menyokong Android Go Edition. Menampilkan skrin berwarna 4.5-inci IPS LCD FWGA, ia dikuasakan pemproses MediaTek MT6737M. Memori dalaman pula dibekalkan RAM 1GB, serta storan 8GB yang boleh diperluaskan melalui kad microSD.

Tidak ketinggalan juga, kamera belakang menempatkan sensor 5 Megapiksel sementara kamera depan 2 Megapiksel. Peranti Android Oreo Go Edition ini dijana bateri sebesar 2,150mAh.


CGTN: Komuniti manusia dengan masa depan yang dikongsi bersama: Jawapan China kepada pertanyaan Gauguin

BEIJING, 16 Jun 2021 /PRNewswire/ — Artis Perancis Paul Gauguin (1848-1903) memaparkan kitar hayat manusia dengan pendekatan bagaikan mimpi dan puitis dalam lukisan yang beliau anggap sebagai karya agung.

Ia bermula dengan seorang bayi di sebelah kanan dan berakhir dengan wanita tua yang kusut masai di sebelah kiri. Tajuknya bertanya: Dari Mana Asal Kita? Apakah Kita? Ke Mana Kita Akan Pergi?

Presiden Xi Jinping memberikan jawapan China kepada pertanyaan Gauguin dalam ucapan PBB 2017.

“Wariskan obor keamanan dari generasi ke generasi, lestarikan pembangunan dan jadikan peradaban berkembang maju: inilah apa yang diinginkan oleh rakyat di semua negara; ia juga merupakan tanggungjawab yang harus dipikul oleh negarawan generasi kita. Dan proposisi China ialah: bina satu komuniti dengan masa depan yang dikongsi bersama untuk umat manusia dan capai pembangunan yang dikongsi bersama dan saling menguntungkan.”

Sebuah masyarakat manusia dengan masa depan yang dikongsi bersama yang dimiliki oleh semua orang, menghormati kedaulatan dan menolak sistem yang tidak adil yang meletakkan mereka yang lemah bergantung kepada yang berkuasa.

Tanggapan China untuk komuniti yang seumpamanya menggabungkan konsep takdir Barat yang menekankan ketidakterhindaran dan konsep India (Buddha) yang cenderung ke arah untung nasib.

Autonomi ialah prasyarat. Berdasarkan perkara ini, ia mengatasi perbezaan dalam kepentingan negara. Kepentingan bersama mengikuti tanggungjawab bersama yang membawa kepada masa depan yang dikongsi bersama.

Di dalam dunia yang terpencar, manusia perlukan prinsip panduan. Di sinilah di mana komuniti manusia dengan masa depan bersama memainkan peranan.

Pertama, memajukan pembangunan global bersama, menggalakkan kebangkitan semula peradaban manusia yang sama dan menyatukan umat manusia di seluruh dunia.

Kedua, menawarkan penyelesaian Cina kepada masalah yang dihadapi oleh umat manusia. Di bawah konsep ini, autonomi mengatasi takdir menjangkaui kebergantungan teras pinggiran, takdir bersama mengatasi kesalingbergantungan dan pengertian terhadap komuniti manusia dengan masa depan yang dikongsi bersama berjaya mengatasi paradoks.

Ketiga, era baharu yang ditakrif oleh AI dan IoE memungkinkan anjakan daripada pertukaran budaya kepada inovasi. Ia membuka laluan kepada masa depan di mana teori evolusi linear menjadi lapuk, sentrisme Barat ditolak dan antroposentrisme tidak lagi mempengaruhi.

Idea-idea ini menjadi teras komuniti global dengan masa depan yang dikongsi bersama.

Membinanya bukanlah slogan kosong, tetapi boleh dicapai melalui Inisiatif Jalur dan Jalan, satu bentuk hubungan antarabangsa dan rangkaian rakan kongsi keterhubungan global baharu.

Saling hubungan manusia menggalakkan kawalan, dan bukannya penerimaan pasif terhadap takdir.

Keywords:  Computer/Electronics Entertainment Multimedia/Online/Internet Publishing/Information Service Television


Cip A10 Apple, Terbaik Ketika Ini!

Satu fakta berkenaan Apple yang sukar disangkal adalah mereka mempunyai kumpulan jurutera komputer yang cukup hebat, dan merekalah yang bertanggungjawab ke atas reka bentuk, pembangunan dan juga kemampuan cip pemproses Apple yang sememangnya sudah diketahui umum antara yang terbaik.

Apabila Apple mengumumkan Apple iPhone 7 & 7 Plus, mereka sekaligus memperkenalkan dunia kepada cip terbaru mereka A10 yang dikatakan terbaik, dan itu adalah satu lagi fakta yang tidak boleh disangkal. Ujian benchmark menunjukkan bahawa cip yang dibina di dalam iPhone 7 dan 7 Plus sememangnya jauh lebih baik dari cip-cip lain. Kedua-dua model terbaru dari Apple itu menduduki dua tangga teratas dalam ujian benchmark.

Google Pixel XL yang dilengkapi cip pemproses terbaru Qualcomm Snapdragon 821 juga gagal mengambil takhta iPhone 7 Plus dan hanya berjaya menduduki kelompok 5 terbaik.


Reviu Eksklusif: Samsung Galaxy A80, Adakah Berbaloi Untuk Dimiliki?

Siapa sahaja yang tidak mengenali jenama peranti terkemuka dari Korea Selatan ini, Samsung. Pastinya Samsung sentiasa memberikan peranti yang terbaik buat penggunanya di semua peringkat. Terkini peranti terbaharu daripada Samsung iaitu Samsung Galaxy A80 merupakan yang pertama dari keluarannya yang tidak dihadirkan dengan takuk dan mempunyai sistem pop-up kamera berputar. jadi berbaloikah peranti
ini dimiliki atau harganya yang dianggap ‘terlebih mahal’ buat sesetengah pengguna.

Jika dilihat dari segi luaran, peranti ini sangat eksklusif yang mana ia dihadirkan dengan kemasan yang kemas dan premium. Di bahagian sisi dihadirkan dengan bingkai besi. Bahagian panel kaca di belakang yang melekung memberikan keselesaan ketika anda memegangnya.

Butang kuasa diletakkan di bahagian kanan dan butang laras suara terletak di sebelah kiri. Ia turut diperbuatkan daripada besi dan memberikan keselesaan kepada pengguna.

Butang khas bagi Bixby tidak dihadirkan namun anda boleh menetapkan butang kuasa bagi melancarkan pembantu maya ini.

Di bahagian bawah pula dihadirkan dengan port pengecasan USB-C serta pembesar suara di bahagian bawah. Jika dilihat tiada port audio disertakan.

Sedikit kekurangan, bonjol kamera Galaxy A80 dilihat agak besar. Jadi bingkai kamera itu dikhuatiri akan mudah calar. Peranti yang dihadirkan dengan sistem kamera pop-putar. Jadi kotoran agak mudah terperangkap. Tapi jangan bimbang ia amat mudah dibersihkan.

Spesifikasi Galaxy A80 pasti tidak dapat dinafikan sangat baik berdasarkan kelasnya. Dikuasakan oleh Qualcomm Snapdragon 730 memberikan prestasi yang sangat baik. Turut disokong oleh 8GB RAM dan storan sebesar 128GB. Grafik juga adalah sangat baik apabila dihadirkan dengan Adreno 618. Berikut adalah spesifikasi penuh peranti ini:

48MP (f/2.0) + 8MP (f/2.2) + TOF

3700 mAh (Pengecasan pantas + Tanpa wayar)

Seperti yang diketahui peranti ini tampil dengan skrin yang bersaiz besar iaitu 6.7 inci SAMOLED FHD+. Jika anda lihat tiada sebarang takuk atau kamera berlubang pada skrin. Hal ini disebabkan oleh peranti ini tampil dengan sistem pop-putar bagi kamera.

Justeru ia memberikan kepuasan tontonan tanpa sebarang gangguan. Disertakan dengan Adreno 618 memberikan kepada pengguna kesan grafik yang sangat baik
ketika bermain game atau menonton video. Lebih menarik, ia turut memaparkan kandungan HDR10 dengan sangat jelas dan baik.

Ini yang menjadi sorotan buat Galaxy A80 ini apabila ia dihadirkan dengan sistem kamera pop-putar. Kamera belakang boleh diputarkan untuk dijadikan kamera hadapan. Jadi kualiti gambar swafoto adalah sangat baik. Dihadirkan dengan sensor 48MP + 8MP + TOF.

Menariknya, kamera peranti ini dihadirkan dengan Scene Optimiser boleh diaktifkan. Pastinya fungsi ini mampu mengenal pasti secara automatik subjek yang ingin di rakam. Ia memudahkan pengguna ketika menggunakan kamera ini.

Mod Pro dan Night turut disertakan pada kamera ini bagi memberikan gambar malam yang lebih berkualiti.

Beberapa lagi fungsi menarik yang disertakan adalah Live Focus, Live Focus Video, Panorama, Super Slow-Mo dan Hyperlapse. Jika kamera ditukarkan ke hadapan, hanya fungsi Panorama sahaja yang tidak boleh digunakan.

Anda juga sebenarnya boleh menggunakan AR Emoji pada peranti ini yang terdapat di bahagian atas dalam aplikasi kamera. Pelbagai pilihan AR emoji yang boleh dipilih yang pastinya memberikan kecomelan pada fungsi kamera anda.

Sticker juga menarik kerana ia dihadirkan dengan pelbagai sticker yang boleh menghiburkan hati anda. Anda boleh membuat bentuk hati menggunakan jari anda dan sticker hati akan keluar pada skrin. Menarik bukan!

Sedikit merugikan kerana peranti ini tampil dengan pembesar suara mono yang diletakkan di bahagian bawah peranti. Kualiti audio yang dihasilkan tidak dapat menyamai kualiti paparan daripada peranti ini. Kepuasan tontonan sedikit terganggu.

Tapi jangan bimbang, sokongan Dolby Atmos yang tersedia menerusi aksesori audio seperti earphone. Jadi anda akan mendapat kuliti bass yang sangat baik sekiranya menggunakan earphone.

Peranti ini dihadirkan dengan bateri 3700mAh. Sungguhpun ia agak kecil tetapi anda jangan bimbang kerana kami telah menggunakan peranti ini seharian dengan hanya sekali cas sahaja. Ia pastinya mampu bertahan lama.

Bercakap mengenai pengecasan, kami telah melaksanakan ujian pengecasan ke atas peranti ini. Nyata ia tidak mengecewakan kerana ia dihadirkan dengan pengecasan pantas. Kami mula mengecas peranti ini ketika ia berada pada paras 6% iaitu pada jam 12.26 tengah hari. Ia mencapai 100% pada jam 2.03 petang. Mengambil masa hanya selama 1 jam 37 minit. Menarik bukan!!

Game merupakan antara fungsi wajib yang perlu ada pada setiap peranti pintar pada ketika ini. Galaxy A80 ini pastinya sebuah peranti ini memberikan prestasi gaming yang terbaik. Kami telah menguji peranti ini dengan bermain game Mobile Legend menggunakan peranti ini. Ia sangat menyenangkan.

Sepanjang kami bermain, kesan grafik yang dihasilkan adalah sangat baik disebabkan Adreno 618. Namun sedikit kurang adalah audio yang dipamerkan tidak seiring dengan paparan yang menakjubkan. Namun dengan earphone, kepuasan ini dapat dicapai.

Kami telah menjalankan ujian prestasi ke atas peranti ini menerusi AnTuTu Benchmark dan GeekBench 4. Hasil dapatan daripada ujian ini mendapati bahawa peranti ini berada dalam prestasi yang sangat baik dan mampu bersaing dengan peranti-peranti lain yang berada di pasaran. Berikut adalah hasil ujian bagi peranti ini:

Secara keseluruhan telefon ini memaparkan prestasi yang terbaik bagi kelasnya. Dengan saiz skrin yang besar dan resolusi yang tinggi, mampu memberikan pengalaman tontonan terbaik. Daya tahan bateri yang baik juga menambahkan lagi kenikmatan dan keasyikkan ketika menggunakannya. Gambar-gambar yang dihasilkan juga sangat baik terutamanya bagi gambar swafoto. Jadi berbaloi juga anda membeli peranti Samsung Galaxy A80 pada harga tersebut.


Lenovo Berkerjasama Dengan Budimas Foundation Anjurkan Bengkel coding dan robotik Untuk Kanak-Kanak Kurang berkemampuan

Jenama PC terkenal, Lenovo telah menjalankan bengkel coding dan robotik dengan kerjasama dengan Budimas Foundation yang merupakan sebuah organisasi bukan kerajaan dan bukan bermotifkan keuntungan yang menyediakan panduan dan dana bagi kanak-kanak yang kurang berkemampuan di Malaysia.

Seramai 100 orang kanak-kanak berumur di antara 6 hingga 17 tahun menyertai bengkel ini yang bertempat di Budimas Orion Home, Senawang. Bengkel ini di kendalikan oleh pakar teknikal dari Lenovo.

Bengkel tersebut telah dirasmikan oleh Pengurus Besar Lenovo Malaysia, Varinderjit Singh, Setiausaha Jabatan Pengurusan Maklumat, Puan Norizan Harun dan Timbalan Setiausaha Jabatan Pengurusan Maklumat Kementerian Pendidikan Malaysia, Encik Abd Rahim bin Mohd Raof.

Bersama dengan pusat pendidikan Micro:bit yang menyediakan program mikro komputer yang boleh digunakan bagi pelbagai hasil ciptaan daripada robotik sehingga alat muzik. Bengkel tersebut menyediakan pengalaman pembelajaran digital yang menyeronokkan bagi kanak-kanak tersebut.

Dalam pada itu, Lenovo juga turut menyumbang 10 unit komputer kepada makmal komputer Budimas Foundation Orion Home bagi menyediakan kepada kanak-kanak tersebut peluang untuk meneruskan pembelajaran mereka.

Berikutan kejayaan bengkel pertama ini,Lenovo bakal melaksanakan 2 lagi bengkel dalam beberapa bulan akan datang di Budimas Foundation Charity Homes bagi lebih ramai kanak-kanak.


Tarikh Perasmian HONOR 9X Pada 21 November 2019 – Full Of Xtraordinary

Yeah! HONOR Malaysia sudah mengesahkan tarikh perasmian HONOR 9X akan diadakan pada 21 November 2019.

Sebelum ini kami sudah pun dijemput ke pejabat HONOR untuk menyaksikan kehebatan peranti ini, yang mana ia dilengkapi paparan skrin penuh, kamera utama 48MP, kamera swafoto jenis pop-up, kapasiti bateri 4,000mAh serta sokongan Google.

Jika anda berminat, perlulah mengikuti laporan kami untuk ketahui lebih banyak lagi termasuk harga jualan HONOR 9X pada 21 November 2019 nanti.


Pre-Order GoPro HERO8 Black Pada RM1,879 Mulai 10 ~ 20 Oktober 2019 – Dapat Edisi Terhad Foldable Travel Backpack Lagi!

Kamera aksi paling berkuasa GoPro hari ini telah melancarkan edisi terbaru mereka – GoPro HERO8 Black. Susulan pelancaran rasmi, pihak GoPro Malaysia turut membuka sesi pra-tempahan bagi HERO8 Black mulai 10 ~ 20 Oktober dengan tawaran harga RM1,879.

GoPro HERO8 Black merupakan kamera aksi yang menyokong rakaman video sehingga 4K 60fps, serta mengambil gambar 12MP HDR. Sokongan ciri-ciri menarik seperti HyperSmooth 2.0 menawarkan kualiti rakaman video yang lebih stabil berbanding versi sebelumnya, serta TimeWarp 2.0 juga membolehkan rakaman video perlahan diambil dengan sempurna.

Dalam pelancaran ini juga memperlihatkan pelbagai aksesori Mod diperkenalkan, yang secara langsung dapat memudahkan kerja videografi antaranya Media Mod, Display Mod dan Light Mod yang mana masing-masing berperanan penting dalam menghasilkan rakaman video atau audio yang berkualiti.

Selain HERO8 Black dan aksesori Mod, GoPro MAX juga dilancarkan dengan tawaran harga RM2,310. Kamera ini menyokong rakaman video 360 darjah kerana ia dibekalkan 2 kamera pada bahagian depan dan belakang bersama kebolehan kalis air sedalam 5m.


vivo V5s Warna Rose Gold Mula Diedarkan

Kehangatan telefon pintar dari vivo ini tidak terhenti setakat ini sahaja, terbaru, vivo Malaysia membawakan warna baharu Rose Gold pada model vivo V5s bagi menambahkan koleksi warna di samping Crown Gold dan Matte Black. Warna popular ini dikeluarkan bagi memenuhi kehendak pengguna terutama golongan wanita yang gemar berswafoto selari dengan motif penggambaran yang dibawakan oleh vivo Malaysia.

Peranti vivo V5s ini masih lagi mengekalkan spesifikasi yang sama seperti sebelum ini dengan kehadiran kamera swafoto 20 Megapiksel bersama fungsi Selfie Softlight yang menerima kejuruteraan bersama Sony. Setiap rakaman gambar yang diambil dijanjikan hasil yang menarik dengan warna dan perincian yang jelas dan terang.

Harga masih lagi kekal sama iaitu RM1,299


OPPO R15 Pro Tersedia Untuk Pra-Tempahan Bermula 25 Mei 2018

Ya! 24 Mei 2018 adalah tarikh rasmi pelancaran OPPO R15 Pro, berikutan dengan itu OPPO Malaysia telah mengumumkan sesi pra-tempahan akan bermula pada 25 Mei 2018 hingga 31 Mei 2018.

Sepanjang tempoh ini, pelanggan boleh membuat pra-tempahan di mana-mana kedai konsep OPPO yang terdekat, kedai telekomunikasi Celcom, kedai OPPO dalam talian atau rakan e-dagang seperti Lazada, Shopee dan 11street.

OPPO R15 Pro yang ditempah boleh didapatkan pada hari jualan rasmi pertama iaitu 1 Jun 2018 bersama hadiah percuma terhad dari OPPO, lain pula bagi pelanggan yang membuat pra-tempahan di kedai flagship KLCC kerana mereka boleh membeli pada tarikh yang lebih awal iaitu 29 Mei 2018, dengan 100 pelanggan pertama sahaja akan menerima hadiah terhad.

Sempena jualan eksklusif OPPO R15 Pro di kedai flagship KLCC, pelbagai aktiviti menarik diadakan seperti:

Jadi bagi yang menanti-nantikan kehadiran siri R pada OPPO, kini adalah peluang mendapatkan satu. Apatah lagi duta peranti ini ialah Dilireba Dilmurat, selebriti terkenal yang disukai ramai di seluruh dunia.


Super Day, Super Experience! – Rasai Pengalaman Kamera Swafoto 20MP vivo V5s Dan Berjumpa Dengan Joyce Chu

vivo Malaysia akan menganjurkan acara di Berjaya Times Square yang menjemput anda untuk menyertai pengalaman menggunakan vivo V5s. Di sana terdapat Super Booth Setup yang disediakan kepada orang ramai untuk merasai kehebatan telefon pintar dengan kamera swafoto 20 Megapiksel terbaru dari vivo.

Menariknya, ikon swafoto vivo, Joyce Chu akan tampil buat kali pertama pada hari itu  untuk menyambut pembeli bertuah vivo V5s. Selain daripada itu, vivo juga menampilkan maskot untuk memeriahkan lagi persembahan Joyce Chu dalam acara Super Day vivo V5s!

Jadi apa tunggu lagi, mari beramai-ramai memeriahkan acara Super Day, Super Experience vivo V5s pada 10 Mei 2017, jam 10 pagi sehingga 10 malam!!

Maldives terkenal dengan pantai yang sungguh indah, pasir memutih, air yang jenih, suasana yang tenang pasti membuatkan ramai yang memendam hasrat untuk ke sana. Jadi, apa yang perlu anda lakukan adalah beli vivo V5s dan daftar peraduan untuk memenangi tiket penerbangan ke Maldives 4H3M, TV 52 inci atau telefon pintar vivo V5s serta barangan edisi terhad!

Peraduan ini bermula pada 10 Mei sehingga 31 Mei 2017 di semua penjual vivo yang sah.


BayPAP – Aplikasi Sesawang Sehenti Yang Memudahkan Pesakit Kanser Hati

Bayer Co. Sdn. Bhd hari ini melancarkan sebuah aplikasi sesawang yang dikenali sebagai BayPAP. Aplikasi ini dihasilkan khusus kepada golongan pesakit kanser terutamanya kanser hati untuk memberi bantuan akses kepada doktor dan juga pesakit mendapatkan rekod tanpa kertas.

BayPAP yang bermaksud Program Bantuan Pesakit Bayer merupakan kolaberasi diantara Bayer dan pembekal perkhidmatan penjagaan kesihatan, Zuileg Pharma. Aplikasi ini membolehkan pesakit serta keluarga memantau secara berkesan dan menyeluruh bagi meneruskan rawatan mereka.

BayPAP yang dilancarkan bersempena Hari Kanser Sedunia direka bagi membolehkan pesakit kanser mengakses rekod perubatan serta maklumat rawatan dengan lebih mudah dan pantas. Setiap pengguna BayPAP akan diberikan kit permulaan, disertakan dengan satu set soalan lazim oleh doktor dan kod pendaftaran. Satu talian kecemasan bagi membimbing pesakit dalam penggunaan aplikasi turut diberikan.

Aplikasi sesawang BayPAP tentunya merupakan langkah yang betul dalam industri penjagaan kesihatan. Dengan maklumat terperinci dan rekod penting di hujung jari, pesakit kini boleh berinteraksi dengan lebih mudah dengan doktor. Pada masa sama, doktor juga dapat mengikuti perkembangan kesihatan pesakit dengan lebih baik.


Sony Xperia XZ Dan X Compact, Wajah Baru X Series

Sony Mobile Communication hari ini memperkenalkan dua model terbaru bagi siri X mereka yang menampilkan pelbagai pembaharuan dan tambah baik spesikasi, bersesuaian dengan apa yang mereka gariskan pada acara MWC yang berlangsung Februari lalu, di mana mereka mahu membina smartphone yang lebih bersifat peribadi dan bijak. Oleh itu, memperkenalkan Sony Xperia XZ dan X Compact.

Kedua-dua peranti ini hadir dengan sistem optikal yang lebih hebat dari model sebelum ini. Sony membawakan teknologi baru bagi siri Xperia dengan meletakkan dua sensor tambahan kepada kamera utama, menjadikan keseluruhan sensor yang beroperasi untuk sistem kamera kepada tiga sensor.

Sensor Exmor RS digunakan bagi menghasilkan gambar berkualiti tinggi dan sistem autofocus yang pantas. Laser AF pula digunakan bagi mengesan kedudukan subjek di dalam keadaan low light, lantas memudahkan anda memfokus imej di dalam gelap dan menghasilkan tangkapan yang sempurna. Sensor ketiga adalah RGBC IR yang digunakan untuk mengesan warna dan menala cahaya yang masuk, hasilnya cahaya dalam gambar anda akan seimbang.

Bukan sahaja kamera utama yang hebat, malah kamera hadapan juga menerima tambah baik. Kali ini Sony membawakan kamera 13 megapiksel (hanya Xperia XZ) untuk mereka yang gemar berselfie. Ada lagi, kamera ini juga dilengkapi ISO 6400 dan 24 mm wide angle lens bagi menghasilkan gambar selfie yang hebat di dalam keadaan low light dan juga selfie berkumpulan. Selain itu kamera hadapan ini juga mampu merakam video dalam resolusi Full HD.

Xperia XZ dan Xperia X Compact akan mula dijual pada 7 Oktober di semua pusat jualan Sony dan juga pengedar sah. Xperia XZ hadir dalam variasi Dual SIM dan Xperia X Compact hanya hadir dalam variasi Single SIM.

< Selain itu ada tawaran istimewa buat mereka yang melakukan pra-tempah melalui 11street. Setiap tempahan akan hadir bersama aksesori percuma (Sony Bluetooth headset, Curve Display screen protector, casing dan OTG 3.0 64GB Type C) bernilai RM 600.


Reviu Eksklusif: Wiko VIEW2 PRO, Dwi-Kamera, Skrin 19:9, Pure Android, Face Unlock… Harga Bawah RM1000!!!

Berminat dengan rekaan Wiko VIEW2 PRO yang menampilkan paparan skrin dengan nisbah 19:9 serta dwi-kamera? Korang mesti nak tahu apa ciri-ciri menarik yang ada pada telefon pintar ini bukan?

Baca Juga: Pandang Pertama: Wiko VIEW2 PRO, Rekaan Eksklusif Pada Harga Mampu Milik!

Walaupun ianya hadir dalam kategori pertengahan, spesifikasi yang ditawarkan olehnya masih memuaskan dan harganya hanya di bawah harga RM1000. Mari lihat apa ciri-ciri menarik yang ditawarkan oleh telefon pintar ini.

Salah satu kelebihan Wiko VIEW2 PRO yang kami suka adalah sokongan antaramukanya yang mengekalkan antaramuka asal Android 8.0 Oreo, malah ia juga tidak didatangkan dengan bloatware atau aplikasi pra-pasang yang tidak akan digunakan oleh pengguna.

Apa yang pasti persembahan antaramuka asal ini sememangnya menjanjikan pengalaman penggunaan yang lebih baik.

Seakan menjadi perkara penting bagi sesebuah telefon pintar hari ini yang dilengkapi dengan fungsi pengecaman wajah, begitu juga dengan VIEW2 PRO. Dengan kehadiran ciri ini, ia memudahkan lagi pengguna untuk membuka peranti malah ia juga membantu pengguna membaca notifikasi tanpa membukanya.

Selain sokongan pengecaman wajah, telefon pintar ini turut dilengkapi dengan sokongan kaedah pengimbas cap jari yang boleh mengakses sebanyak lima jari dalam satu-satu masa.

Lebih menarik, anda boleh menetapkan pengimbas cap jari untuk mengakses terus pada aplikasi yang diinginkan.

Buat pertama kalinya Wiko hadir dengan penggambaran dwi-kamera pada VIEW2 PRO.

Dwi-kamera utama menyokong sensor 16MP + 8MP bersama aperture f/1.75 dan diserikan pelbagai mod menarik di antaranya adalah Professional, Super Pixel, Night, Slow Motion, HDR, Panorama, Bokeh dan juga Beauty.

Manakala kamera swafoto pula beresolusi 16 Megapiksel yang turut hadir dengan sokongan dual-tone LED flash dan mod HDR, Beauty serta Portrait yang mampu menghasilkan gambar swafoto dengan latar belakang kabur yang menarik!

Salah satu kelebihan yang dimiliki oleh peranti ini adalah dilengkapi dengan fungsi penstabilan ketika merekod video pada kedua-dua kameranya walaupun berada dalam kelas pertengahan.

Dengan adanya fungsi ini, pengguna boleh membuat rakaman video yang sedang bergerak kelihatan lebih stabil dan jelas. Bukan itu sahaja, anda juga boleh menggunakan fungsi Live Auto Zoom untuk hasil rakaman yang terbaik.

Wiko VIEW2 PRO dijana menerusi cip pemproses Qualcomm Snapdragon 450 yang masih menjanjikan prestasi yang lebih baik. Apa kelebihan peranti ini adalah keupayaannya memainkan permainan bersaiz besar tanpa masalah kerana ianya hadir dengan storan 64GB ROM bersama RAM 4GB.

Kami telah mencuba beberapa permainan pada telefon pintar ini dan ia memaparkan grafik yang lancar.

▲ Untuk mengecas penuh telefon pintar ini adalah 2 jam atau 120 minit.

Sepanjang mengulas telefon pintar VIEW 2 Pro ini, kami merasakan telefon ini sesuai bagi mereka yang gemar menonton video dan mengambil gambar. Manakala untuk bermain permainan mudah alih pula, ia masih boleh dipertimbangkan walaupun hanya dikuasakan oleh Snapdragon 450, cuma bila kehabisan bateri itu ia memerlukan masa yang lama untuk dicaskan semula. Hadir dengan paparan antaramuka Pure Android juga amat mesra pengguna, ia menjanjikan penggunaan yang lebih baik.

Dari segi penggambaran pula, bagi kami ia masih berada di tahap sederhana dan memerlukan kemas kini dari semasa ke semasa untuk menjadikan ianya lebih baik. Daripada segi binaan, telefon ini terasa seperti peranti berharga di bawah RM2,000.

Namun begitu, telefon pintar ini tidak menyokong fungsi pengecasan pantas, tetapi kesemua aspek agak memuaskan. Bagi yang ingin mendapatkan peranti ini, kotak pembungkusan tidak didatangkan bersama sarung pelindung jernih, jadi anda perlu dapatkannya secara berasingan.


Huawei Mengumumkan Pemenang Global Apps Up 2020

SHENZHEN, China, 8 Disember 2020 /PRNewswire/ — Lebih daripada 3,000 pasukan pembangun dari lima rantau di seluruh dunia telah mengambil bahagian dalam Apps Up 2020, Peraduan Inovasi Aplikasi HUAWEI HMS. Pemenang-pemenang akhir diumumkan hari ini[1].

Peraduan Inovasi Aplikasi HUAWEI HMS untuk pembangun HMS dilancarkan pada bulan Jun di Eropah, China, Asia Pasifik, Amerika Latin dan Timur Tengah & Afrika, menarik peserta dari lebih 170 buah negara. Peraduan berlangsung selama lebih daripada 100 hari, sambil para peserta mencari cara yang inovatif untuk menggunakan perkhidmatan HMS Core.

Setelah fasa pengundian umum besar-besaran digabungkan dengan penilaian oleh panel pakar kami, lebih daripada 100 penyertaan telah dipilih untuk kategori berikut:

–  Aplikasi Terbaik–  Permainan Terbaik–  Aplikasi Paling Berpengaruh Secara Sosial–  Aplikasi Paling Popular–  Anugerah Terhormat

Pemenang Apps Up 2020 menikmati satu bahagian daripada sejumlah hadiah bernilai USD1 juta, serta peluang pelaburan persendirian dan peluang promosi. Pemenang juga akan menikmati promosi aplikasi mereka di HUAWEI AppGallery, serta akses percuma ke sumber HUAWEI Mobile Cloud dan acara, kursus dan pensijilan Huawei Developers. Pemenang Apps Up juga berpeluang bertukar-tukar idea dengan panel penilaian pertandingan.

Semua peserta telah menerbitkan aplikasi mereka di HUAWEI AppGallery, memberi mereka akses ke pasaran berjuta-juta pengguna peranti HUAWEI di seluruh dunia.

Huawei mengalu-alukan penyerahan daripada pelbagai bidang, termasuk kesihatan fizikal dan mental, pendidikan, sains, pembangunan pertanian, perlindungan alam sekitar, pengangkutan dan keselamatan masyarakat. Tujuan Huawei adalah untuk mempromosikan aplikasi yang mencipta pengalaman hidup pintar baharu untuk semua orang, di seluruh dunia.

Berikut adalah beberapa contoh jenis penemuan kreatif dan memberi inspirasi yang muncul dalam Peraduan Apps Up 2020:

Zhang Ping‘an, Presiden Perkhidmatan Awan Pengguna Huawei berkata: “Kami tetap komited untuk menyediakan lebih banyak keupayaan, IDE dan alat kepada para pembangun, berhasrat untuk membantu mereka menjadikan idea inovatif mereka satu realiti dan membawa ciptaan mereka kepada dunia. Huawei mengalu-alukan semua pembangun untuk menyertai kami dalam ekosistem HMS dan berharap dapat bekerjasama dengan mereka untuk membentuk masa depan teknologi.”

[1] Pemenang rantau Timur Tengah & Afrika akan diumumkan pada 8 Disember 2020

Huawei Developers, sebuah platform sebagai sebahagian daripada Huawei Mobile Services, menyediakan sokongan operasi sehenti kepada pembangun di seluruh kitaran pembangunan aplikasi dan perkhidmatan; membantu pembangun mengubah idea menjadi kenyataan dengan rangkaian kemampuan pembangunan yang lengkap melalui HMS Core.

Dengan lebih daripada 2 juta pembangun di seluruh dunia sekarang ini, cita-cita Huawei Developers adalah untuk berhubung dengan pembangun global bagi membina ekosistem terbuka dan inovatif dengan kejayaan bersama.

Aplikasi yang dihasilkan di Huawei Developers boleh diterbitkan dan diedarkan di aplikasi HUAWEI AppGallery, platform pengagihan Huawei dan salah satu daripada kedai aplikasi pertama di dunia yang melaksanakan sistem pengesahan identiti pembangun. Ia juga dilengkapi dengan sistem pengesanan empat lapisan untuk memastikan keselamatan aplikasi dan memanfaatkan algoritma proprietari bagi membolehkan cadangan kandungan berguna.

HMS Core merupakan koleksi alat yang dibuat untuk rakan kongsi dan pembangun aplikasi Huawei untuk mewujudkan pengalaman baharu yang unik yang memanfaatkan kemampuan penuh perkakasan dan perisian yang ditawarkan oleh peranti Huawei. Dengan mengintegrasikan HMS Core 5.0, pembangun dapat memanfaatkan keupayaan pada peranti Huawei dengan cepat. HMS Core kini menyokong lebih daripada 2 juta pembangun, dan 55,000 aplikasi di seluruh dunia.

Ikuti perkembangan terkini dengan Huawei Developers:

Facebook: @Huaweidevs Twitter: @Huawei_devs YouTube: @Huawei Developers LinkedIn: @Huawei Developers

Keywords: Computer/Electronics Entertainment Mobile Entertainment Telecommunications Awards


Snapdragon 855 Kini Diperkenalkan – Sokong Rangkaian 5G

Snapdragon 855 akhirnya diperkenalkan secara rasmin di Persidangan Snapdragon Summit yang berlangsung di Hawaii. Ia yang sebelum ini dikenali sebagai Snapdragon 8150 merupakan cip pemproses pertama menyokong rangkaian 5G.

Lebih menariknya lagi, Snapdragon 855 dikatakan mempunyai prestasi kecerdasan buatan (AI) sehingga tiga kali lebih berkuasa berbanding versi terdahulu. Perkara tersebut sekaligus membolehkannya memperoses gambar yang diambil dengan lebih cepat.

Di samping itu, cipset mercu ini juga menyokong sistem imbasan cap jari ultrasonik dikenali sebagai 3D Sonic Sensor yang terbina pada skrin.

Dalam persidangan sama, turut diumumkan adalah Snapdragon Elite Gaming yang bakal membawakan pengalaman gaming luar biasa. Setakat ini tiada sebarang maklumat mengenai jumlah teras dan kelajuan yang diperoleh. Jadi, sama-sama kita tunggu~


Siri HONOR 50 Sah Bakal Tiba Bagi Pasaran malaysia!!!

Berita baik apabila HONOR Malaysia hari ini tlah mengesahkan bahawa Siri HONOR 50 bakal tiba bagi pasaran Malaysia selepas ia dilancarkan bagi pasaran global pada 16 Jun ini.

Siri ini bakal memperlihatkan bahawa 3 model iaitu HONOR 50, HONOR 50 Pro dan HONOR 50 SE yang hadir dengan pemproses Snapdragon 778G bagi HONOR 50 dan HONOR 50 Pro manakala bagi HONOR 50 SE pula hadir dengan MediaTek Dimensity 900.

Jadi, sama- sama kita nantikan ketika tiba di pasaran Malaysia tidak lama lagi.


Minecraft: Education Edition Kini Rasmi Di Malaysia

Minecraft: Education Edition adalah permainan berdasarkan dunia terbuka dan direka untuk mengalakkan budaya kreativiti dan juga kolaborasi dalam bilik darjah. Kini permainan ini telah pun dilancarkan untuk pengguna di rantau Asia Pasifik termasuk Malaysia.

Dengan pelancaran ini ia turut hadir dengan sebuah aplikasi pelengkap untuk pengajar, yang dikenali sebagai Classroom Mode di mana ia memudahkan komunikasi dengan pelajar. Menurut Microsoft, penggunaan Minecraft: Education Edition di dalam bilik darjah bertujuan memberi peluang kepada para pejalar untuk lebih bermotivasi dalam belajar. Selain itu, juga akan memupuk keyakinan diri semasa menyelesaikan sesuatu masalah yang ditujukan.


2 Model Terbaru Keluaran vivo Rasmi Diperkenalkan

Ketibaan vivo X7/X7Plus! vivo hari ini telah melancarkan dua peranti terbaru mereka yang menggunakan pemproses Snapdragon 652 secara rasminya. vivo X7 dan X7 Plus yang dilancarkan di China ini akan mula dijual bermula Julai 2016.

vivo X7 Plus menampilkan paparan skrin lebih besar iaitu berukuran 5.7 inci berbanding 5.2 inci pada model vivo X7, tetapi kedua-duanya dibekalkan dengan teknologi HD AMOLED. Selain dikuasakan oleh pemproses Snapdragon 652, X7 dan X7 Plus menawarkan memori RAM berkapasiti 4GB dengan memori dalaman sebesar 64GB.

Kehadiran lensa penggambaran belakang 16 Megapiksel dan kapasiti bateri sebesar 4000mAh turut membezakan X7 Plus dengan X7. Ini kerana X7 hanya menyokong kamera utama 13 Megapiksel serta bateri Li-Ion berkapasiti 3000mAh. Kelebihan kedua-dua smartphone ini menyokong kamera depan untuk penggambaran selfie yang tinggi, iaitu beresolusi 16 Megapixel.

Dari segi sistem operasi pula, X7 Plus dan X7 dioperasikan oleh Android 5.1 Lollipop dengan paparan antaramuka FunTouch OS 2.5.1. Harga jualan untuk vivo X7 adalah RMB 2498 (~RM 1499), manakala harga untuk X7 Plus masih belum diumumkan.


Jom #GRABDURIAN Dengan Grab

Kegilaan rakyat Malaysia dengan raja segala buah memang tidak dapat dinafikan, terutamanya apabila keluarga durian Musang King terlibat sekali! Sebab itu Sabtu ini (16 Julai 2016), di antara 11:00-18:00 Grab sekali lagi membawakan kempen #GrabDurian!

Untuk semua pencinta durian di Lembah Klang, Pulau Pinang dan Johor Bahru, Grab kini menawarkan durian hanya pada harga RM10 dan akan dihantar kepada anda secara percuma.

Pelbagai jenis durian ditawarkan termasuk Musang King, D24, D100 dan banyak lagi. Apa yang anda perlu lakukan adalah beli durian anda dengan tap pada butang GrabDurian yang muncul pada aplikasi Grab pada Sabtu Julai 16, 2016.

Jika anda berada di Bangsar hari Sabtu ini pada jam 11 pagi, anda boleh melihat wajah-wajah Grab sekitar Bangsar Village 2 kerana mereka akan memberikan durian percuma untuk 100 orang yang bertuah. Apa yang anda perlu lakukan adalah:

Langkah 1: Cari Grab “6 Pack Men” yang akan merayau di kawasan tersebut.
Langkah 2: Ambil gambar dengan mereka
Langkah 3: Kongsi di media sosial anda
Langkah 4: Bawa pulang sebungkus durian!
Pastikan anda bersiap sedia awal di sana, kerana promosi percuma ini hanya sah untuk 100 orang pertama.


Realme 2 vs Realme C1 : Beza RM100, Dapat EXTRA 1GB RAM + 16GB ROM Dan…

Dengan meneliti jadual spesifikasi yang kami sediakan sebelum ini, mungkin juga timbul satu tanda tanya dalam kalangan pengguna – apakah bezanya antara Realme 2 dan Realme C1 yang membawakan harga berbeza sedangkan dilengkapi sejumlah ciri lebih kurang sama?

Seperti sedia maklum, Real me hadir dengan dua konfigurasi memori iaitu 3GB + 32GB / 4GB + 64GB tetapi Real C1 hanya menyajikan 2GB + 16GB ROM sahaja. Memandangkan perbezaan harga jualan untuk Realme 2 versi rendah dan RealC1 adalah hanya RM100 sahaja, pasti ramai akan tertanya-tanya yang mana satu lebih berbaloi untuk dimiliki? Berikut adalah perbezaan yang dapat kami kongsikan antara kedua-dua model tersebut:

Salah satu perbezaan paling ketara yang boleh dilihat antara kedua-dua telefon ini ialah penawaran kapasiti RAM dan storan dalaman. Seperti semua sedia maklum, Real me 2 hadir dengan dua pilihan konfigurasi iaitu 3GB RAM + 32GB ROM dan 4GB RAM + 64GB ROM. Sementara itu, Realme C1 pula hanya hadir dengan 2GB RAM dan storan dalaman sebesar 16GB sahaja.

Selain memori dan storan, kedua-dua model ini juga terdapat perbezaan yang ketara pada bahagian kamera swafoto. Untuk kamera Realme 2, ia dilihat tampil lebih ‘maju’ apabila dilengkapi lensa swafoto sebesar 8 Megapiksel dalam menawarkan rakaman gambar yang lebih berkualiti. Manakala, Real C1 pula hanya hadir dengan 5 Megapiksel menawarkan mod yang lebih kurang sama dengan kebanyakan telefon pintar lain.

Perbezaan lain yang agak ketara antara kedua-dua model ini adalah pada sistem keselamatannya. Di mana, Realme 2 dilengkapi dengan 3 jenis sistem keselamatan untuk nyahkunci iaitu pengimbas cap jari, pengimbas wajah dan juga smart unlock sebagai alternatif. Berbeza dengan Realme C1, ia dilihat tidak menyertakan pengimbas cap jari sebaliknya hanya hadir dengan fungsi pengecaman wajah dan smart unlock sahaja.

Jadi! Dengan hanya tambah RM100, anda boleh dapat tambahan 1GB RAM + 16GB ROM DANNN… tambahan lagi 3 Megapiksel kamera swafoto berserta fungsi pengimbas cap jari (sekaligus menjadikan keseluruhannya 3GB RAM + 32GB ROM + 8MP kamera swafoto + pengimbas cap jari dan akhirnya anda boleh miliki realme 2~). Woww..Sangat menarik! So apa kata korang? Pilihan kini di tangan anda~


Imej iPhone SE Plus Kini Terdedah?? – Apa Kata Anda?

Pada bulan April tahun lalu, Apple secara rasmi menghadirkan semula produk iPhone SE setelah selang 4 tahun. Skrin 4.7 inci dan cap jari depan.

Sejak itu, ada banyak berita bahawa Apple akan terus memperbarui iPhone SE, seperti menyebutnya iPhone SE 3 atau iPhone SE Plus.

Beberapa hari yang lalu, Apple Lab menghasilkan rendering dari apa yang disebut iPhone SE   sebahagiannya berdasarkan imaginasi konseptual.

Dalam aspek lain, reka bentuk satu lubang, pengecaman cap jari TouchID disatukan pada butang kuasa di sebelah kanan, panel belakang boleh berwarna perak, biru, ungu, hijau, sampanye, dan lain-lain, reka bentuk denyar tunggal + LED.

Dari segi konfigurasi, pemilihan prosesor tidak pasti, bergantung pada masa pelancaran, tetapi tidak ada keraguan bahawa ia pasti akan menyokong rangkaian 5G.


ZTE dan GlobalData Bersama-sama Keluarkan Kertas Putih mengenai Angkutan 5G Jitu

SHENZHEN, China, 3 Mac 2021 /PRNewswire/ — ZTE Corporation (0763.HK / 000063.SZ), penyedia bertaraf antarabangsa yang utama bagi penyelesaian telekomunikasi, perusahaan dan teknologi pengguna untuk Internet Mudah Alih, bersama-sama penyedia analisis industri yang terkemuka GlobalData telah mengeluarkan kertas kerja mengenai angkutan 5G jitu.

Kertas putih berkenaan memberi penerangan mengenai perubahan baharu dalam seni bina rangkaian 5G dan keperluan baharu untuk rangkaian angkutan, menghuraikan cara untuk menggunakan penyelesaian rangkaian angkutan 5G jitu yang inovatif bagi menangani cabaran utama yang dibawa oleh perkhidmatan baharu. Selain itu, ia memberi sokongan dan cadangan teknikal yang komprehensif untuk teknologi utama tertentu.

“Rangkaian 5G dapat memberi kapasiti dan ketersediaan tinggi umumnya; digabungkan dengan penghirisan khusus, ia juga dapat menyediakan keselamatan dan pengasingan trafik unggul, lalu membolehkan operator untuk menghasilkan hirisan rangkaian yang dikhaskan untuk rangkaian peribadi dengan keupayaan rangkaian yang ditentukan dengan tepat serta jaminan QoS,” kata Emir Halilovic, Penganalisis Utama GlobalData. “Justeru itu, rangkaian 5G akan menggantikan rangkaian peribadi khusus dengan berkesan dan angkutan 5G jitu akan membawa sokongan rangkaian untuk operator dan pelanggan perusahaan.”

Pembangunan pesat aplikasi 5G baharu dalam industri-industri vertikal memerlukan pembentukan semula ekologi 5G. Ia memerlukan penghirisan jitu, pengurusan dan kawalan jitu, diagnosis jitu serta penyegerakan jitu agar dapat melaksanakan “satu rangkaian angkutan seragam untuk pelbagai industri”. Kertas putih ini menghuraikan mengenai empat keupayaan teknikal berkenaan secara terperinci.

Penghirisan Jitu: Ia menyokong Flex-Algo, yang diasingkan sepenuhnya daripada sumber angkutan dan membolehkan pemetaan yang fleksibel dengan sumber FlexE. Flex-Algo menghiris dengan lebar jalur berbeza, ciri-ciri kependaman dan pengasingan dibina dengan sumber yang diperuntukkan dengan kuantiti, jenis dan butiran yang berbeza, bagi menyediakan saluran yang cekap, stabil, selamat dan khusus untuk perkhidmatan dengan keperluan QoS berbeza serta melaksanakan pemajuan berketentuan dengan kependaman dan ketaran ultra rendah.

Pengurusan dan Kawalan Jitu: Ia menyokong penyesuaian yang fleksibel dan penggunaan hirisan dalam pelbagai lapisan menerusi pelbagai senario dengan keperluan terbeza. Paparan hirisan dapat memberi pemantauan visual dan OAM perkhidmatan yang cekap, lantas membolehkan penyediaan hirisan tahap minit dan menjadikan topologi, operasi dan status boleh dilihat.

Diagnosis Jitu: Mod diagnosis legasi, berdasarkan pengalaman peribadi, dinaik taraf kepada diagnosis pintar automatik berasaskan AI, yang memendekkan tempoh semakan daripada tahap saat kepada tahap milisaat serta memaparkan status perkhidmatan dengan lebih tepat.

Penyegerakan Jitu: Perangkaian penyegerakan pintar berkejituan ultra tinggi digunakan untuk melaksanakan perancangan, penggunaan dan OAM rangkaian masa secara automatik, meningkatkan kecekapan penyediaan rangkaian dengan berkesan, memendekkan masa lokasi kerosakan dan memungkinkannya untuk menggunakan rangkaian masa darat secara besar-besaran. Ia juga dapat membuat sandaran bersama dengan rangkaian masa satelit yang menyediakan perkhidmatan penyegerakan yang selamat, andal dan berkejituan ultra tinggi.

Setakat ini, penyelesaian rangkaian angkutan 5G jitu ZTE yang berorientasikan pemajuan berketentuan telah digunakan dan disahkan dalam industri-industri kuasa dan permainan awan secara berurutan. Melangkah ke hadapan, ZTE dan operator arus perdana akan berusaha bersama-sama untuk membina rangkaian angkutan 5G semua-dalam-satu bagi membuat persiapan penuh untuk evolusi jangka panjang operator daripada To C ke arah To C+To B serta membantu mereka mencapai kelebihan daya saing dalam era IoT 5G.

Klik pautan ini untuk memuat turun kertas putih tersebut:https://www.zte.com.cn/global/solutions/201905201708/201905201738/GlobalData_Precision_5G_Transport

Hubungan Media:Margaret Ma ZTE Corporation Tel: +86 755 26775189 Emel: ma.gaili@zte.com.cn

Keywords: Computer Networks Computer/Electronics Internet Technology Telecommunications Telecommunications Carriers and Services Telecommunications Equipment Survey, Polls & Research


vivo V21 Bakal Hadir Dengan Warna Dusk blue & Sunset Dazzle Yang Giler Cun!!

vivo hari ini mendedahkan warna-warna menakjubkan di mana telefon pintar siri V21 terbarunya akan dipasang. Vivo V21 hadir dalam dua warna baru, Dusk Blue dan Sunset Dazzle, memancarkan glamor dan kecanggihan untuk pengguna moden. warna Dusk Blue memberikan daya tarikan misterius pada telefon pintar siri V21 yang anggun, memberikan kesegaran, yang sesuai dengan mana-mana pengguna yang memancarkan aura misteri yang serupa. Sementara itu, Sunset Dazzle mempunyai daya tarikan yang lebih menyeronokkan dan optimis yang menjerit musim panas, sesuai untuk pengguna telefon pintar yang ingin memasukkan sedikit keperibadian ke dalam aksesori rutin harian mereka – telefon pintar mereka.

Sementara itu, vivo V21e, dengan reka bentuk badan kaca skrin 2.5D dan dilengkapi dengan kemasan matte AG yang ramping, hadir dalam dua warna Roman Black dan Diamond Flare. The Roman Black sukan lajur Rom abadi dan edgy yang megah dan unik. Diamond Flare memikat dalam bagaimana ia memantulkan cahaya yang mempesona dan hampir menyerupai karya seni mini yang bersinar – tentunya tambahan yang menarik bagi gaya hidup setiap fashionista.

Kedua-dua warna yang bersemangat ini akan memberi peluang kepada mana-mana fesyen untuk memiliki aksesori yang sesuai dengan pakaian mereka hari ini (OOTD), memberi mereka kepercayaan diri untuk menjalani impian, trendetter yang menonjol yang selalu mereka tetapkan dan hati pada.

vivo juga memberi teaser tentang sambutan hari raya pertama Mira Filzah dan pasangannya yang ditemani dengna peranti dari vivo ini. Menerusi satu klip video pendek, yang mempamerkan kebahagian pasangan ini yang bakal ditayangkan pada 23 April ini.

Bagi mendapatkan maklumat lanjut, layari laman sesawang official Facebook page, official Instagram page dan official Website.


Acer Aspire 3 & Aspire 5 Dengan Pemproses Intel Generasi Ke-10 Kini Di Malaysia – Harga Jualan Bermula RM 1,899!

Acer kini menambah dua lagi ahli baharu untuk barisan komputer riba mereka – Acer Aspire 3 dan Acer Aspire 5 dengan pemproses Intel generasi ke-10 untuk pasaran tempatan. Selain pemproses terkini, kedua-dua model ini juga menerima penambahbaikan dari segi ruang storan dan disertakan slot tambahan. Berikut adalah spesifikasi penuh kedua-dua model :


My Watsons

Aplikasi khas untuk stor Watson telah pun hadir, melalui aplikasi ini anda boleh membeli pelbagai produk kesihatan, penjagaan diri dan pelbagai lagi. Pembelian boleh dilakukan dari mana sahaja dan kemudian tunggu sahaja barangan anda sampai di hadapan pintu atau ambil di mana-mana stor Watsons terdekat, mudah kan.

Selain itu apabila anda membeli melalui aplikasi ini, anda akan mengumpul mata Watsons yang boleh digunakan untuk menebus beli pelbagai produk. Sekiranya anda mempunyai kad Watsons, link kan kad tersebut bersama akaun online dan anda boleh menikmati pelbagai ganjaran sebagai ahli VIP.


vivo, Tencent & PUBG Corporation Bekerjasama Untuk PUBG MOBILE Club Open 2019

vivo mengumumkan kerjasama bersama Tenvent dan PUBG Corporation sekaligus menjadikan jenama telefon pintar itu sebagai sebagai penaja dan penyedia rasmi telefon untuk kejohanan PUBG MOBILE Club Open 2019.

Hadiah yang ditawarkan agak lumayan – sebanyak $2.5M USD menjadi taruhan dan kumpulan yang berada di 10 senarai teratas akan berentap untuk merebut hadiah utama menerusi ketegori Spring Splits & Fall Splits.

Untuk makluman, PUBG MOBILE Club Open 2019 merupakan satu kejohanan permainan mudah alih terbesar dunia dan pusingan kelayakan telah bermula pada 22 Mac lalu. Spring Splits bakal berlangsung pada Julai depan, manakala Fall Splits akan diadakan pada Disember kelak Maklumat lanjut, layari PUBG Mobile atau vivo Malaysia.


HONOR 30 Lite Kini Rasmi – Dijual Pada Harga Bermula Dari Kira-Kira RM1031!!

HONOR terus mengorak langkah dengan turut memperkenalkan satu lagi peranti terbahrunya yang dikenali sebagai HONOR 30 Lite Yang mana ia dijual pada harga RMB1,700 iaitu kira-kira RM1031.

Peranti ini dihadirkan dengan skrin yang sedikit becil berbanding HONOR X10 Max yang mana ia hadir dengan 6.5″ LCD FHD+. Menariknya, ia dihadirkan dengan kadar segar semula sebanyak 90Hz.

Dari aspek kuasa dalaman pula, ia tampil dengan pemproses MediaTek Dimensity 800 dan dipadankan dengan RAM sehingga 8GB dan storan sebesar sehingga 128GB.

Dari aspek kamera pula, ia dihadirkan dengan sistem 3 kamera bagi kamera belakang iaitu 48MP + 8Mp + 2MP. Manakala bagi kamera hadapan pula, ia hadir dengan 16MP.

Kapasiti bateri juga boleh tahan apabila ia dihadirkan engan 4000mAh. Ia juga tampil dengan sokongan 5G.


Keriangan Sambutan Krismas Bersama HUAWEI

Keriangan sambutan hari Krismas di Malaysia pastinya disambut dengan girang dan meriah. Justeru, Huawei juga tidak ketinggalan untuk meraikannya dengan melancarkan “Snowy Christmas” dengan koloborasi bersama Pavilion pada 1 Disember 2018.

Pengunjung pastinya tertunggu-tunggu menyaksikan salji apabila muzik krismas dipasang dan cahaya festival bermula. Pengunjung boleh merasai pengalaman tersebut setiap hari dari 1 sehingga 25 Disember 2018 pada jam 8 malam.

Perhatikan Santarina Huawei untuk mendapatkan hadiah atau mengambil gambar snowfie di photobooth. Cetakan segera disediakan di Gedung Pengalaman Huawei di Pavilion Elite, aras 5.

Keriangan tersebut bukan sahaja disambut di Pavilion, tetapi juga di beberapa kawasan lain di Penang iaitu di Sunway Carnival pada 2 petang dan 8 malam bermula 1 Disember dan setiap hujung minggu sehingga pada hari krismas. Manakala di AEON MALL Tebrau City, Johor Bahru, dan AEON MALL Kuching Central, Sarawak, bermula dari 21 sehingga 26 Disember pada 6 petang dan 8 malam setiap hari.

Beberapa promosi juga turut berlangsung sepanjang musim perayaan ini bermula dari 1 Disember 2018 sehingga 1 Januari 2019. Bagi setiap pembelian Huawei Mate 20 series, pembeli akan mendapat Professional tripod stand. Selain itu, 20 pembeli Mate 20 X akan membawa pulang flip cover dan M-Pen. Pembelian model terpilih yang lain akan menerima edisi terhad Huawei Xmas canvas bag.

Selain itu, Huawei akan menawarkan baucer makan hotel mewah yang mana nilai keseluruhannya ialah RM50,000 untuk cabutan bertuah apabila pengguna mendaftar maklumat mereka selepas membuat pembelian di mana-mana kedai Huawei atau Huawei Online Store.

Huawei turut meraikan peminatnya dengan majlis khas Huawei Christmas Night pada 20 Disember di Kuala Lumpur yang mana barangan dan cabutan bertuah ehsan daripada rakan kongsi Huawei, Aerocentric, Palm Garden Golf Club, Poseidon’s Reserve Caviar & Oyster Bar, Sheraton Imperial Kuala Lumpur dan Viu. Jemputan akan diberikan kepada peminat yang bertuah melalui penyertaan mana – mana aktiviti yang disebutkan tadi.

Dalam pada itu, Huawei juga turut melaksanakan cabaran “Huawei Snowy Christmas Photo Challenge” di mana-mana lokasi-lokasi salji tadi. Muatnaik gambar anda di Facebook dengan tanda pagar #huaweisnowychristmas dan Huawei watermark. Top 10 gambar yang paling like akan memenangi jemputan ke Huawei Christmas Night.

Keriangan tidak terhenti di situ, apabila Huawei meraikan pengguna pada 12.12, pengguna boleh mendapatkan pelbagai hadiah percuma dengan pembelian terpilih. 10 pembeli terbanyak pada hari tersebut akan mendapat jemputan ke Huawei Christmas Night.

bagi pengguna yang belum memuatnaik Huawei VIP app, digalakkan untuk mendaftar dan mendaftar akaun anda. pengguna Mate 20 Series, P20 Series, Nova3 & 3i yang paling menggunakan Huawei VIP app akan menjadi pemenang untuk menerima jemputan ke Huawei Christmas Night.

Selain itu, pengguna Huawei AppGallery boleh menjadi beberapa individu bertuah untuk memenangi jemputan menyertai pemenang yang lain ke Huawei Christmas Night. Apa yang perlu dilakukan ialah membeli dan memuat turun sebarang aplikasi sebelum 14 Disember dan berpeluang untuk menjadi 10 yang bertuah.

Untuk maklumat lanjut berkenaan HUAWEI Malaysia dan produknya, bolehlah melayari laman sesawang HUAWEI  atau ikuti Facebook Rasmi HUAWEI.


Memperkenalkan Thinga, Enjin Carian Khas Buat Kanak-Kanak

Bagi ibu-bapa yang risau tentang kandungan internet yang diakses anak anda, kini terdapat satu alternatif yang boleh anda cuba sebagai langkah keselamatan. BJ Heiney dari The Bear James Company telah mencipta Thinga, satu enjin carian khas buat kanak-kanak. Anak anda boleh mengakses pelbagai maklumat seperti yang mereka lakukan pada enjin carian biasa, namun apa yang berbeza pada Thinga adalah laman sumber akan dianalisis dan dilabel sebagai selamat sebelum dapat diakses anak anda. Laman muka Thinga sendiri memaparkan visual yang ceria dan cadangan kandungan yang bermanfaat, terdapat permintaan dari orang ramai yang mahukan Thinga dalam bentuk aplikasi, namun masih tiada berita sama ada ianya akan menjadi kenyataan.


KINGDOM HEARTS III Re Mind Tersedia Pada 23 Januari 2020 – Harga Jualan Bermula RM124!

Sony Interactive Entertainment Singapore Private Limited (SIES) kini mengumumkan bahawa KINGDOM HEARTS III Re Mind DLC (versi English) akan tersedia di Malaysia mulai 23 Januari 2020! Bagi yang berminat, harga jualan adalah seperti berikut :

Bagi yang berminat, pra -tempahan telah dibuka bermula HARI INI. Untuk maklumat lanjut mengenai permainan lebih hebat, layari Playstation Asia dan kekal bersama eRing untuk lebih info terkini!


Snapdragon 865 Plus Bakal Muncul Suku Ke-3 Tahun Ini?

Khabar angin yang tersebar di media sosial mendakwa Qualcomm mungkin melancarkan chipset Snapdragon 865 Plus pada seawal suku ke-3 tahun ini. Ringkasnya, ia diperoleh daripada posting dikongsi oleh Digital Chat Station menerusi laman Weibo.

Desas desus juga mengatakan bahawa prototaip akan tersedia untuk pra – pengeluaran dalam beberapa bulan mendatang. Sekiranya khabar angin itu benar, ia bermakna ujian awal prototaip dijangka muncul sekitar April. Bagaimanapun, maklumat tertiris tidak pula mendedahkan sebarang pengesahan.

Pun begitu, tiada butiran mengenai jangkaan yang tepat untuk Snapdragon 865 Plus yang dibina oleh Qualcomm. Sebaliknya, ramai yang menjangkakan ia bakal menerima lebih banyak penambahbaikan yang ketara. So, kita tunggu!


GAC MOTOR Melancarkan GA8 Mewah Serba Baharu Utama di Arab Saudi

RIYADH, Arab Saudi, 21 Okt. 2020 /PRNewswire/ — GAC MOTOR, bersama dengan rakan kongsi Aljomaih Automotive Company, mengadakan siaran dalam talian global khas pada 15 Oktober untuk pelancaran GA8 mewah serba baharu yang utama dalam pasaran Saudi. Memanfaatkan reputasi baik GAC MOTOR, model GA8 atasan yang utama tersebut telah menarik banyak perhatian ketika dilancarkan dan dijangka akan menjadi kereta mewah pilihan terbaik untuk golongan elit baharu Saudi.

Sidang media global secara langsung di YouTube ini dihoskan bersama oleh Ahmad Albader, pengacara terkenal Saudi, dan Rana Jobran, hos TV dan radio. Menggabungkan video produk, interaksi secara langsung dengan penonton dalam talian dan aktiviti-aktiviti lain.

Sebagai kereta GAC MOTOR utama yang baharu, GA8 serba baharu ini merangkumi hasil daya cipta dan kepintaran GAC MOTOR selama 12 tahun dan akan memberikan pengalaman pemanduan dan perkhidmatan terbaik kepada golongan elit tempatan Arab Saudi. Dengan panjang melebihi 5 meter dan jarak roda 2.9 meter, kereta utama baharu ini dilengkapi dengan enjin 390T generasi ketiga yang sangat berkuasa dan hanya mengambil masa 7.8 saat dari 0 hingga 100km/j.

Sambil mengekalkan kelebihan asalnya, penambahbaikan GA8 baharu terhadap keselamatan badan dan persekitaran dalaman memastikan keselamatan menyeluruh namun memberikan keselesaan mendalam untuk penumpangnya. GA8 turut dilengkapi dengan tempat duduk khas G-Health yang menggunakan suede berkualiti, Ultrasuede® dan kulit yang berkualiti tinggi, dengan pengudaraan barisan depan, penapis penyaman udara CN95, dan sistem pembersih udara plasma, yang mengasingkan haba dan bahan berbahaya dengan berkesan sambil mengekalkan kesegaran udara di dalamnya.

Mencatatkan pertumbuhan yang stabil dan kesempurnaan barisan keluaran semenjak memasuki Pasaran Saudi

Dengan 5 bilik pameran di 4 bandar besar Saudi, GAC MOTOR telah berkembang dengan pesat semenjak memasuki Pasaran Saudi pada 2018 dengan Aljomaih Automotive Company.

GAC MOTOR telah memperkenalkan lapan model di Arab Saudi setakat ini, termasuk SUV, sedan tiga ruang, dan MPV yang mendapat sambutan positif, kerana ia memberikan pengguna Saudi pengalaman pemanduan yang pelbagai dan berkualiti tinggi.

Dengan pasukan R&D yang mantap dan sistem pembuatan pintar, GAC MOTOR telah mematangkan sistem rantaian bekalan globalnya, dan mewujudkan kawalan kualiti yang ketat untuk semua bahagian. Polisi waranti lima tahun atau 150,000 km GAC MOTOR juga sangat meyakinkan pengguna. Dengan penambahbaikan sedemikian, GAC MOTOR berada di kedudukan yang baik untuk mewujudkan kehidupan mobiliti yang lebih menyenangkan bagi pengguna di seluruh dunia.


PUBG Mobile Catat Kutipan Kira-Kira RM604 Juta!! – Paling Tinggi Bulan Disember

PUBG Mobile sememangnya permainan yang sangat popular di seluruh dunia. Jadi tidak hairanlah, permainan ini mencatatkan jumlah pendapatan tertinggi bagi bulan lalu menurut Sensor Tower.

PUBG Mobile memperlihatkan berjaya mengutip USD 148 juta (kira-kira RM604 juta). Berada di tangga kedua adalah Arena Of Valor yang mencatatkan kutipan sebanyak USD 139 juta (kira-kira RM139 juta).

Musim 11 baru sahaja bermula dan pastinya kita bakal menantikan sejauh mana kutipan permainan ini. Sama-sama kita nantikan!


LEAGOO S9 Mirip Telefon Pintar Dari Pengeluar Terkenal?

Siapa tidak kenal dengan pengeluar dari China, LEAGOO yang sebelum ini pernah membawa masuk telefon pintar mampu milik ke pasaran tempatan. Terbaru, LEAGOO telah memperkenalkan model terbarunya yang dikatakan mirip seperti model dari pengeluar popular dengan harga yang jauh lebih murah.

Spesifikasi yang dibekalkan kepada LEAGOO S9 bukanlah sebarangan kerana ia menyokong pemproses MediaTek P40 yang diserikan bersama RAM 6GB serta ruangan storan 128GB. Bukan itu sahaja, LEAGOO juga tidak mahu ketinggalan dengan trend paparan skrin penuh apabila menampilkan skrin penuh berukuran 5.85 inci HD AMOLED.

Pada panel belakang pula menempatkan dwi kamera dengan sensor 16 Megapiksel + 16 Megapiksel serta sokongan pengimbas cap jari. Di bahagian bawah juga terdapat tulisan LEAGOO.

LEAGOO mungkin memfokuskan S9 kepada mereka yang tidak mahu berbelanja tinggi, tetapi dalam masa yang sama inginkan sebuah telefon pintar seperti iPhone X. Buat masa ini masih belum diketahui bilakah LEAGOO S9 akan dilancarkan secara rasmi.


Siri OnePlus 8 Bakal Menjelang Di CES 2020?!

OnePlus mempunyai sejumlah peranti yang sangat menarik dan digemari ramai, dan mereka baru sahaja melancarkan OnePlus 7T Pro. Menurut sumber, OnePlus telah menghantar jemputan kepada media luar negara yang mana satu acara khas akan diadakan di Las Vegas pada CES 2020 bermula 7 ~ 10 Januari.

Apakah kandungan istimewa yang bakal diumumkan oleh OnePlus, masih tidak diketahui lagi. Namun besar kemungkinan adalah pengenalan awal siri OnePlus 8 dan TV pertama dari OnePlus yang akan dipasarkan ke pasaran US.

Menerusi sumber berita sebelum ini, dikhabarkan siri OnePlus 8 mempunyai 3 varian iaitu OnePlus 8, OnePlus 8 Pro dan OnePlus 8 Lite. Paparan skrin dilihat menggunakan takuk kecik dengan nisbah skrin yang lebih baik, OnePlus 8 dan OnePlus 8 Pro dikuasai oleh Snapdragon 865 yang hadir dalam versi 4G/5G, sementara OnePlus 8 Lite dilengkapi Snapdragon 765G.


Xiaomi Redmi 5A Diumumkan Dengan Snapdragon Pada Harga Rendah

Xiaomi menambah lagi produk telefon pintar mereka dengan memperkenalkan Xiaomi Redmi 5A, wakil peranti untuk kategori permulaan yang menfokuskan harga.

Xiaomi Redmi 5A dilengkapi skrin 5 inci dengan paparan HD 720p. Perkakasan dalaman dimuatkan dengan set cip Qualcomm Snapdragon 425 dan ia dijana melalui MIUI 9. Dilengkapkan dengan RAM sebesar 2GB dan storan sebanyak 16GB. Ia juga menyokong slot Hybrid untuk kegunaan dua SIM atau kad microSD sekiranya memori tidak mencukupi.

Kamera utama disertakan sensor 13 Megapiksel f/2.2 dan kamera swafoto menyediakan kamera 5 Megapiksel f/2.0. Rakaman video pula boleh diambil menggunakan kualiti 1080p untuk 30fps.

Kerangka badan peranti ini seiras Redmi 4A, namun kapasiti bateri telah diturunkan kepada 3,000mAh daripada 4,000mAh.

Redmi 5A akan dijual di China terlebih dahulu pada harga RMB600 iaitu sekitar RM383 sebuah.


Evolusi Nada Dering Siri Samsung Galaxy S – Dari Rock Ke Classical Crossover

Nada dering rasmi peranti pintar Samsung Galaxy iaitu “Over The Horizon” telah pun menerima nafas baharu dengan pelbagai genre sejak beberapa tahun yang lalu, kini Samsung akan meraikan ulang tahun ke-10 bagi siri peranti pintar mereka dengan kemas kini nada dering “Over The Horizon” yang mana lebih menyentuh hati.

Ia diilhamkan dari keindahan lautan yang menurut sumber, rakaman video ini diambil di persisir Pulau Sipadan, Malaysia. Video debut nada dering baharu ini menggariskan pentingnya pemuliharaan lautan, dan pada masa yang sama menggambarkan bagaimana Samsung menerokai beberapa teknologi inovatif apabila membangunkan peranti Galaxy terbaru ini.

Jadi di bawah kami senaraikan semua nada dering siri Galaxy S bermula dari Galaxy S2 sehingga ke yang S10 yang bakal diperkenalkan pada 21 Februari (waktu tempatan) nanti.

Anda kini boleh membuat daftar minat di laman sesawang Samsung, Senheng dan Lazada.